title: Beira (eläin)

text: Beiran ruumiinpituus on 80–86 senttiä, säkäkorkeus 50–65 senttiä ja paino 9–11,5 kiloa. Naaraat ovat hieman uroksia kookkaampia. Turkki on karhea ja tuuhea. Selän ja niskan karvapeite on punertavanharmaa, ja karvojen aivan ulommaisimmat kärjet ovat valkoiset. Vatsapuoli on vaaleankeltainen, eikä ole niin vaalea kuin useimmilla muilla antiloopeilla. Valkoista on ainoastaan raajojen taipeissa. Kyljillä kulkee kyynärpäiltä takamukseen ulottuva tumma juova, joka erottaa vaalean karvoituksen selän punertavasta väristä. Raajojen yläosien ulkopinnat ovat kellertävänruskeat, kärkiosat tummemmat. Lyhyt, tuuhea häntä on punertavanharmaa Pää on kellertävänpunainen, ja silmiä ympäröivät vaaleat renkaat. Beira on kevytrakenteinen. Sen peräpää on hartioita ylempänä, mistä johtuen sen asento on hieman kumara ja selän kaari pyöristynyt. Jalat ovat hoikat ja erittäin pitkät, sorkat lyhyet. Sorkkien alla on kivisessä maastossa etenemistä helpottavat pehmeät paksunnokset. Lajin näkyvin piirre ovat sen suuret ja soikeat, jopa 15 pitkät korvat. Korvien sisäosia peittää valkoinen karva. Vain uroksilla on sarvet. Ne ovat lyhyet, suorat ja pystyt. Sarvet kasvavat yleensä 7–10 sentin mittaisiksi, mutta voivat pisimmillään olla 12 tai jopa 13 sentin mittaiset.


title: Beira (eläin)

text: Beira elää vain Afrikan sarven alueella. Levinneisyysalue keskittyy Nogaal-laakson pohjoispuolelle Pohjois-Somalian Somalimaassa. Tarkkoja tietoja lajin levinneisyydestä ei kuitenkaan ole. Djiboutissa eläneen kannan säilymisestä ei ole varmaa tietoa, mutta vuonna 1993 niitä havaittiin rinteillä, jotka ovat lähellä Somalian ja Etiopian rajaa. Myöhempien tutkimusten mukaan maan beirakanta elää vain noin 250 neliökilometrin laajuisella alueella. Etiopiassa lajia on tavattu ainakin Luoteis-Somalian vastaisella rajalla olevilla Marmarvuorilla. Vuonna 1999 beirakannan kooksi arvioitiin 7 000 yksilöä, ja levinneisyysalueen laajuudeksi noin 35 000 neliökilometriä. Djiboutissa lajin lukumääräksi on arvioitu 50–150 beiraa.


title: Beira (eläin)

text: Beiran elinympäristöä ovat kiviset ja kuivat kukkulat ja vuoristoalueet, joilla kasvavaa arokasvillisuutta hallitsevat akaasiapensaikot. Jyrkillä rinteillä se liikkuu harvoin.


title: Beira (eläin)

text: Beirat liikkuvat pareittain tai 5–7 yksilön, harvoin jopa 12 yksilön laumoissa. Laumassa on yksi tai kaksi urosta, joita muut lauman jäsenet seuraavat. Lauma pitää hallussaan omaa puolustettavaa reviiriä. Useimpien muiden antilooppien tavoin beira on aktiivisimmillaan aamulla ja illalla. Keskipäivän se viettää lepäämällä. Lajilla on hyvä suojaväri, mutta se on arka ja pakenee herkästi. Beiran lähelle on hyvin vaikeaa päästä. Erikoislaatuisten sorkkien ansiosta beirat liikkuvat hyvin kallioilla ja jyrkänteillä. Vaaran uhatessa ne pakenevat nopeasti jyrkemmille rinteille parempaan turvaan. Tärkeimmät luonnolliset viholliset ovat aavikkoilves, leijona, leopardi, hyeenat ja sakaalit. Metsästäjät ovat kertoneet, että kun yhtä lauman jäsentä ammutaan, niin koko lauma lähtee karkuun, mutta palaa melko pian samalle paikalle.


title: Beira (eläin)

text: Lajin ravinto koostuu lähinnä pensaiden lehdistä, mutta myös heinistä. Se syö ilmeisesti erityisesti kuivaa ruohoa ja kääpiömimosan lehtiä. Luultavasti se syö myös joitain karkeita yrttejä, joita kasvaa sen elinympäristössä kuitenkin vähän. Beiran elinalueet ovat laajalti vedettömiä, mutta se saa kaiken tarvitsemansa veden ravintokasveista.


title: Beira (eläin)

text: Beiran lisääntymisestä tiedetään vain vähän. Vasat syntyvät luultavasti sadekauden alussa. Naaraan kantoaika kestää kuusi kuukautta, jonka jälkeen se synnyttää yhden vasan.


title: Beira (eläin)

text: Beira on saanut nimensä somalin kielestä. Se tunnetaan somalialaisten keskuudessa nimellä "beira" tai "behra". Tieteellinen nimi puolestaan tulee kreikan kielestä. Suvun nimi "Dorcatragus" tulee kreikan sanoista "dorkas" ja "tragos". "Dorcas" tarkoittaa gasellia tai antilooppia, "tragos" vuohipukkia. Lajinimellä viitataan lajin suuriin korviin. Se tulee sanoista "megas" (suuri), "ous" (genetiivi) ja "otos" (korva). Eurooppalaiset löysivät lajin vasta 1800-luvun lopulla. Vuonna 1885 kapteeni Swayne teki löytöretken Somalian kukkuloille ja kirjoitti "pienestä, punaisesta antiloopista, jolla on kalliohyppijän tavat". Somalialaiset kuitenkin tiesivät kyseessä olevan eri laji. Swaynelle kerrottiin, mistä beiroja voisi löytää, ja hän ilmeisesti saikin sekä uroksen että naaraan pään. Tiedot olivat hänelle riittäviä, ja hän kirjoitti lajista kuvauksen Lontoon eläintieteellisen seuran lehdessä.


title: Beira (eläin)

text: Beiran levinneisyysalue on supistunut ja kannan uskotaan olevan taantumassa. IUCN luokittelee sen vaarantuneeksi lajiksi. Vähenemisen syitä ovat kuivuus, karjan ylilaidunnuksesta johtuva elinympäristöjen heikkeneminen, rajoittamaton metsästys sekä pensaikkojen metsämaiden raivaus puuhiilen tuotantoa varten. Beiran arkuus ja pieni koko sekä vaikeakulkuinen, puustoinen elinympäristö ilmeisesti suojaavat sitä laajamittaiselta metsästykseltä. Beiraa ei tavata millään Afrikan sarven suojelualueella, eikä se kuulu mihinkään paikalliseen suojeluohjelmaan. Qatarin Al Wabrassa lajia kuitenkin tarhataan hyvällä menestyksellä vankeudessa.


title: Mikkel Hansen

text: Mikkel Hansen (s. 22. lokakuuta 1987 Helsingør) on tanskalainen käsipalloilija, joka edustaa seuratasolla Paris Saint-Germain Handballia. Aiemmin hän edusti konkurssiin mennyttä AG Københavnia. Tanskan maajoukkueessa Hansen on pelannut 100 ottelussa ja tehnyt niissä 468 maalia. Vuonna 2011 hänet valittiin vuoden mieskäsipalloilijaksi.


title: Mikkel Hansen

text: Pekingin kesäolympialaisissa 2008 Hansenin edustama Tanska oli seitsemäs, Lontoon kesäolympialaisissa 2012 kuudes ja vuoden 2010 EM-kilpailuissa viides. Vuoden 2011 MM-kilpailuissa Hansen saavutti Tanskan joukkueen mukana hopeaa. Lisäksi Hansen voitti kisojen maalikuninkuuden 68 maalillaan. Hänet valittiin kisojen tähdistökentälliseen vasemmaksi takarakentajaksi. Serbian EM-kilpailuissa 2012 Tanska voitti Euroopan mestaruuden, ja Hansen valittiin turnauksen parhaaksi vasemmaksi takarakentajaksi. Vuoden 2013 MM-kilpailuissa Tanska ja Hansen saavuttivat jälleen hopeaa, ja Hansen valittiin turnauksen arvokkaimmaksi pelaajaksi.


title: Bo Stenström

text: Bo Rafael Stenström (10. joulukuuta 1945 Snappertuna – 13. heinäkuuta 1995 Helsinki) oli suomalainen toimittaja.


title: Bo Stenström

text:
Stenström oli koulutukseltaan humanististen tieteiden kandidaatti, joksi hän valmistui vuonna 1969. Hän toimi vuosina 1971–1972 kansanopiston rehtorina Paraisilla. Stenström työskenteli suurimman osan toimittajanurastaan Åbo Underrättelser -lehdessä. Hän aloitti lehden toimittajana vuonna 1972, siirtyi sen toimitussihteeriksi vuonna 1975 ja aloitti sen päätoimittajana vuonna 1978. Vuonna 1987 hän siirtyi Åbo Underrättelseristä Hufvudstadsbladetiin, jossa hän toimi aluksi apulaispäätoimittajana. Marraskuussa 1991 hänet valittiin Hufvudstadsbladetin vastaavaksi päätoimittajaksi, kun silloinen päätoimittaja Håkan Hellberg oli jäämässä eläkkeelle, ja hän aloitti tehtävässä maaliskuussa 1992. Stenström toimi Hufvudstadsbladetin vastaavana päätoimittajana runsaan kolmen vuoden ajan, kuolemaansa asti.
Stenström osallistui monen kirjan tekoon. Näitä olivat muun muassa Jan-Magnus Janssonin elämäkerta "Jan-Magnus Jansson – ett multiporträtt" (1989) ja "Att välja väg. Finlands roll i Europa" (1991). Vuonna 1979 julkaistiin pakinakokoelma "Treskalldigt", johon oli koottu hänen, Ralf Norrmanin ja Olle Springin kirjoituksia. Stenström käytti pakinoitsijana nimimerkkiä Sofflockes.


title: Bo Stenström

text: Stenström palkittiin toimittajantyöstään muun muassa Svenska kulturfondenin kulttuuripalkinnolla vuonna 1981 ja tiedonjulkistamisen valtionpalkinnolla vuonna 1984.


title: Bo Stenström

text: Bo Stenström kuoli heinäkuussa 1995, 49-vuotiaana, sairauskohtaukseen.


title: Meta Torvalds

text: Elin Margareta ”Meta” Torvalds (o.s. Gyllenberg, 14. tammikuuta 1922 Mustasaari – 10. helmikuuta 2012 Turku) oli suomalainen toimittaja.


title: Meta Torvalds

text: Torvalds aloitti vuonna 1946 Österbottningenin toimittajana, josta hän siirtyi vuonna 1948 Åbo Underrättelseriin. Hän työskenteli Åbo Underrättelserissä lähes 40 vuoden ajan, vuoteen 1985, ja toimi vuosina 1971–1977 lehden vastaavana päätoimittajana. Hän käsitteli pääkirjoituksissaan usein kirkollisia kysymyksiä ja oli naispappeuden vahva puolestapuhuja. Torvalds palkittiinkin toimittajantyöstään muun muassa kirkon tiedonvälityspalkinnolla vuonna 1983. Hänet myös vihittiin Åbo Akademin kunniatohtoriksi vuonna 2002.


title: Meta Torvalds

text: Torvalds oli tekemässä kirjoja "Frisk sydväst : med åboländsk ungdom genom 60 år" (1957), "Lämlar" (1998), joka on Åbo Underrättelserin 175-vuotishistoriikki, ja "Åboarna, hemstadsbok om det svenska Åbo" (2002).


title: Meta Torvalds

text: Meta Torvalds oli naimisissa kirjailija Ole Torvaldsin kanssa vuodesta 1948. Hänellä oli kaksi tytärtä.


title: Meta Torvalds

text: Torvalds kuoli Turussa lyhyen sairastelun jälkeen 10. helmikuuta 2012.


title: KNM Freia (1828)

text: KNM Freia oli Norjan laivaston 41-tykkinen fregatti.


title: KNM Freia (1828)

text: Sen köli laskettiin Hortenin laivastontelakalla telakkanumerolla 1 ja alus laskettiin vesille 25. elokuuta 1828 telakan ensimmäisenä aluksena. Aluksen valmistuskustannukset olivat 718116 kruunua.


title: Helena Henschen

text: Helena Henschen (21. maaliskuuta 1940 Solna – 27. tammikuuta 2011) oli ruotsalainen muotoilija ja kirjailija. Hän oli perustamassa muotoiluyritystä Mah-Jong. Hän työskenteli muun muassa aikakauslehdille Moderna Tider, Marxistiskt Forum sekä Tukholman kaupunginmuseolle. Hän on kirjoittanut ja kuvittanut lastenkirjoja.


title: Helena Henschen

text: Henschenin kaunokirjallinen esikoisteos oli vuonna 2004 ilmestynyt "Rikoksen varjossa", joka kertoo isoisän perheen tragediasta, joka tapahtui 1932 ja josta silloinen lehdistö käytti nimitystä von Sydowien murha. Syksyllä 2008 ilmestyi Henschenin teos "Hon älskade", jonka aiheena on hänen isoäitinsä Signe Thiel. Thielin isä oli pankinjohtaja ja mesenaatti, Thielska gallerietin perustaja Ernest Thiel.


title: Helena Henschen

text: Henschen kuoli 27. tammikuuta 2011 aivoverenvuotoon.


title: Matti Kurkinen

text: Matti Sakari Kurkinen (8. lokakuuta 1951 Mikkeli – 16. kesäkuuta 1975 Vantaa) oli suomalainen kitaristi. Aiemmin muun muassa Pekka Pohjolan kanssa soittanut Kurkinen korvasi Albert Järvisen Kalevala-yhtyeen kitaristina vuonna 1971. Pian tämän jälkeen yhtye muutti musiikillista suuntaansa progressivisen rockin suuntaan.


title: Matti Kurkinen

text: Kurkisen sävellyksistä koostuvaa Kalevalan 1972 ilmestynyttä ensialbumia "People No Names" pidetään yhtenä parhaimmista suomalaisen progressiivisen rockin levytyksistä. Seuraavana vuonna Kurkinen soitti kitaraa Eero Koivistoisen kansainväliseen kulttisuosioon nousseella, vahvasti funk-vaikutteisella fuusiojazz-albumilla "Wahoo!"


title: Matti Kurkinen

text: Joulukuussa 1974 ja tammikuussa 1975 Kurkinen esiintyi myös yhteisessä kokoonpanossa Jukka Gustavsonin, Pekka Pohjolan ja Tomi Parkkosen kanssa.


title: Matti Kurkinen

text: Kurkinen menehtyi kesäkuun 16. päivä 1975 jäätyään Vantaalla bussipysäkillä peruuttavan kuorma-auton alle. Häneltä jäi vaimo ja lapsi. Aiemmin samana vuonna ilmestynyt, Kurkisen ja Lido Salosen säveltämä, myönteisen vastaanoton saanut Kalevalan albumi "Boogie Jungle" jäi hänen viimeiseksi levytyksekseen.


title: Matti Kurkinen

text: Vuonna 2004 ilmestyneellä Kalevalan kokoelma-albumilla "Anthology" kuullaan Kurkisen livesoittoa Yleisradion vuonna 1973 tekemillä nauhoituksilla.


title: Autoalan pätevöitymisohjelma

text: Autoalan pätevöitymisohjelma ("APO") on ammatillinen täydennyskoulutusohjelma, joka sovitetaan työntekijän ja työnantajan tarpeisiin.


title: Autoalan pätevöitymisohjelma

text: APO on sertifioitu näyttötutkintojärjestelmä. APO-koulutusta tarjoavat ja -tutkintoja vastaanottavat oppilaitokset auditoidaan säännöllisesti.


title: Autoalan pätevöitymisohjelma

text: APO-koulutuksessa on neljä kehityspolkua: mekaanikon kehityspolku, myynnin ja asiakaspalvelun kehityspolku, esimiehen ja teknisen palvelun kehityspolku sekä liikkeenjohdon kehityspolku. Koska kyse on näyttötutkinnoista, myös muualla opittuja asioita pystyy hyödyntämään ja muun muassa maahantuojien järjestämä koulutus tukee APO-tutkinnon suorittamista.


title: Autoalan pätevöitymisohjelma

text: Auto- ja liikennetoimittajien yhdistys palkitsi APO:n kehittäjät Ari Koskisen Autokeskus Oy:stä ja Vesa Savelan Maan Auto Oy:stä (nyk. Vehon tytäryhtiö) Maineteko-palkinnolla toukokuussa 2007.


title: Autoalan pätevöitymisohjelma

text: Vuonna 2010 autoalalla suoritettiin 810 tutkintoa. Valtaosa autoalan aikuiskoulutuksesta toteutetaan APO:n avulla. Aikuiskoulutuksen lisäksi nuorisoasteen koulutuksessa aloittaa autoalan opiskelun vuosittain noin 2 150 opiskelijaa.


title: Pihlajaniemen koulu

text: Pihlajaniemen koulu on Savonlinnan kaupungissa Pihlajaniemessä sijaitseva peruskoulu, jossa annetaan perusopetusta 1-6 -luokkalaisille. Koululla on opetustilojen lisäksi käytössä kirjastotila, tietotekniikkaluokka, teknisen- ja tekstiilityön luokka sekä liikuntasali.


title: Stalingradin miekka

text: Stalingradin miekka on jalokivikoristeinen seremoniallinen lyömämiekka, joka taottiin ja kaiverrettiin kuningas Yrjö VI:n erityiskäskystä kunnianosoituksena Britannian kansalta neuvostoliittolaisille kaupungin puolustajille Stalingradin taistelun aikana. Winston Churchill lahjoitti miekan Josif Stalinille Teheranin konferenssissa 29. marraskuuta 1943 Franklin D. Rooseveltin ja kunniavartion läsnä ollessa.


title: Stalingradin miekka

text: Miekka on kaksiteräinen kahden käden ristiretkeläismalli, noin 1,27 metrin mittainen ja siinä on täyshopeinen väistin. Kaksikielisessä kaiverruksessa lukee venäjäksi ja englanniksi: ”Stalingradin terässydämisille asukkaille – Kuningas Yrjö VI:n lahja – kunnianosoituksena Britannian kansalta”.


title: Stalingradin miekka

text: Kädensija on kiedottu 18 karaatin kultalankaan, ja kristallikiviseen nuppiin on kuvioitu Englannin kultainen ruusu. Väistimen päihin on muotoiltu kullatut leopardin pään muotoiset koristeet.


title: Stalingradin miekka

text: 36-tuumainen kupera kaksiteräinen säilä on käsin taottu hienoimmasta Sheffieldin teräksestä. Tuppi on persialaista karmiininpunaiseksi värjättyä lampaannahkaa ja siihen on koristeltu kullatulla hopealla kuninkaallinen vaakuna, kruunu ja kuninkaan nimikirjaimet. Lisäksi siinä on viisi hopeista kehystä ja kolme rubiinia kultaisiin tähtiin upotettuina.


title: Stalingradin miekka

text: Valmistusajankohtanaan miekkaa pidettiin yhtenä viimeisistä miekantekoon liittyvän käsityötaidon mestarinäytteistä. Design ja käsityö on lukuisten ansioituneiden ammattilaisten aikaansaannosta, ja suunnitteluun osallistui asiantuntijoita Oxfordin yliopistosta, Goldsmiths' Hallista sekä slaavilaisen ikonografian asiantuntija Cambridgen yliopistosta. Varsinaisen taonnan tekivät Wilkinson Sword Companyn miekkasepät, ja koristeluun osallistui Britannian kuninkaallisten ilmavoimien hopeaseppä ja kalligrafi.


title: Stalingradin miekka

text: Ennen virallista luovutusjuhlaa miekka oli yleisön nähtävillä eri puolilla Britanniaa, muun muassa Westminster Abbeyssä. Teheranissa Roosevelt sai pitää miekkaa hetken kädessään, jolloin hän totesi: ”Todellakin, heillä oli teräksinen sydän”. Nykyään alkuperäinen miekka on esillä Stalingradin taistelun museossa Volgogradissa. Wilkinson Sword teki miekasta kolme kopiota, jotka ovat tällä hetkellä Wilkinsonin museossa, Etelä-Afrikan kansallismuseossa ja eräässä yksityiskokoelmassa.


title: Zapf Creation

text: Zapf Creation on saksalainen leikkikaluvalmistaja. Sen tunnetuimpia tuotteita ovat vauvanuket, joista tärkeimmät mallit ovat muun muassa Baby Born, Annabell ja Chou-Chou.


title: Adsorbentti

text:
Adsorbentti on kromatografisessa analyysissä käytettävä kiinteä aine, joka adsorboi muita aineita pinnalleen.
Adsorbentteja on saatavilla eri vahvuisia, ja ne jaetaan vahvuutensa mukaan kolmeen ryhmään, jotka ovat heikot, keskivahvat ja vahvat adsorbentit.


title: Adsorbentti

text: Adsorbenttejä hyödynnetään mm. adsorptiokromatografiassa, joka perustuu näytteen sisältämien eri aineiden adsorptioaffiniteettieroihin kiinteän aineen pinnalla.


title: Ski Jyväskylä

text: Ski Jyväskylä (alun perin Huhtasuon Hiihto 2000) on jyväskyläläinen hiihtoseura. Seura perustettiin vuonna 2000 jolloin se eriytyi omaksi seurakseen Huhtasuon Kisasta. Seura vaihtoi nimensä Ski Jyväskyläksi vuonna 2016.


title: Ski Jyväskylä

text: Seura järjesti maastohiihdon SM-kilpailut Jyväskylän Vaajakoskella 21.–23.3.2014. Seuran harjoittelumaastot ovat Vaajakosken ja Huhtasuon välisellä ulkoilualueella, ”neljän vuoren” maastossa. Seuran riveissä hiihtävät esimerkiksi Jenni Hildén, Jussi Tuukkanen, Pauliina Pohja ja Ville Tuukkanen. Seuralla on myös nuorten aikuisten tehoryhmä ja junioreiden Hopeasompa-ryhmä, jonka tavoitteena on treenata laadukkaasti innostavalla ja leikkimielisellä yhteishengellä kilpailuhenkeä unohtamatta. Seurassa eri harjoitusryhmiä ei ole eristetty toisistaan, vaan sekä edustus, nuorten aikuisten tehoryhmä että Hopeasompa-hiihtäjät myös harjoittelevat yhdessä.


title: Huhtasuo

text: Huhtasuo on yksi Jyväskylän kaupunginosista. Se sijaitsee noin 3–8 kilometriä keskustan koillispuolella. Huhtasuon osa-alueita ovat Huhtakeskus, Varikko, Kaakkolampi, Kangaslampi ja Sulku. Alueen asuintalot ovat pääasiassa 1970-luvulla rakennettuja kerrostaloja, mutta Huhtasuolla on myös rivi- ja omakotitaloja. Huhtasuon kaupunginosa muodostaa yhdessä Kangasvuoren kaupunginosan kanssa Huhtasuon suuralueen, jonka väkiluku oli 9 373 vuonna 2016.


title: Huhtasuo

text: Huhtasuon kaupunginosassa sijaitsee psykiatrinen sairaala "Kangasvuoren sairaala", uimaranta, kaksi lampea (Kaakkolampi ja Kangaslampi), Huhtasuon terveysasema, kirjasto, entinen Huhtasuon kirkko ja Huhtasuon yhtenäiskoulu. Kangaslammella sijaitsee myös Suomen ensimmäinen parkouralue, joka valmistui vuonna 2009. Ennen asutuksen laajentumista 1960-luvulla Kangaslammen ja Sulun alueella toimi Puolustusvoimien Teknillisen Varikon Panssarivaunuvarikko-osasto. Kaupunginosassa toimivat myös hiihtoseura Huhtasuon Hiihto 2000 sekä jalka- ja lentopalloseura Huki eli Huhtasuon Kisa.


title: Huhtasuo

text: Huhtasuon asuinalueista Kangaslampea alettiin rakentaa ensimmäisenä, vuonna 1971. Varikon alueelta purettiin siellä toimineen Teknillisen Varikon rakennukset pois lähiön tieltä. Sulun ja Kaakkolammen alue rakennettiin pääosin vuosina 1972–1978. 1970-luvun rakennuskanta koostui lähinnä vuokrataloiksi suunnitelluista elementtikerrostaloista. Myös rivi- ja pientaloja rakennettiin Kaakkolammen ja Varikon alueille 1970- ja 1980-luvuilla.


title: Huhtasuo

text: Vuonna 1973 Kangaslammelle rakennettiin palvelukeskus, jossa oli liiketiloja ja seurakunnan tilat. Vuonna 1979 valmistui Huhtakeskuksen ostoskeskus, joka suunniteltiin toimimaan Huhtasuon lähiöiden palvelukeskuksena.


title: Huhtasuo

text: Vuonna 1975 Huhtasuolla otettiin käyttöön ala-aste. 1980-luvulla Huhtaharjun ylä-aste ja Huhtarinteen erityiskoulu olivat aloittaneet toimintansa.


title: Huhtasuo

text: 1980–1990-lukujen aikana Huhtakeskuksen pienalueelle rakennettiin kerrostalokortteli. 1990-luvulla Huhtasuolle alettiin rakentaa aiempaa enemmän rivi- ja omakotitaloja. Vuonna 2009 Huhtasuon kaupunginosaan liitettiin uusi Pysäkkivuoren asuinalue. 2000- ja 2010-luvuilla Kaakkolammen itäpuolelle rakennettiin omakotitaloalue.


title: Huhtasuo

text: 2010-luvulla Huhtasuon ala-aste ja päiväkoti, Huhtaharjun yläkoulu ja Huhtarinteen erityiskoulu purettiin. Tilalle otettiin käyttöön Huhtasuon yhtenäiskoulu, joka aloitti toimintansa vuonna 2015. Alkuvuodesta 2017 vuonna 1986 valmistunut Huhtasuon kirkko suljettiin sisäilmaongelmien vuoksi.


title: Suomen kielen hallintoalue

text: Suomen kielen hallintoalue on suomenkielinen vähemmistökielialue Ruotsissa. Hallintoalueeseen kuuluvien kuntien asukkailla on oikeus saada suomenkielistä esikoulutoimintaa ja vanhustenhuoltoa ja oikeus asioida kunnan kanssa suomeksi. Hallintoalueeseen kuuluu 52 kuntaa, ja yli 40 prosenttia ruotsinsuomalaisista asuu hallintoalueella.


title: Suomen kielen hallintoalue

text: Hallintoalue perustettiin sen jälkeen, kun Ruotsi ratifioi Euroopan neuvoston vähemmistökielisopimukset vuonna 1999. Suomen kielen hallintoalue perustettiin vuoden 2000 alussa ja siihen kuuluivat aluksi Haaparannan, Jällivaaran, Kiirunan, Pajalan ja Ylitornion kunnat. Vuonna 2010 perustettiin myös meänkielen hallintoalue, johon samaiset kunnat liittyivät myös.


title: Suomen kielen hallintoalue

text: Ruotsissa uudistettiin kielilakia 1. heinäkuuta 2009, jossa määritettiin, että Ruotsissa on yksi yhteinen kieli, ruotsi. Tämän lisäksi määritettiin viisi virallista vähemmistökieltä, jotka ovat suomi, saame, meänkieli, romani ja jiddiš, joita tulee suojella ja tukea. Laki astui voimaan 1. tammikuuta 2010. Heti tämän jälkeen suomen kielen hallintoaluetta laajennettiin, kun siihen liitettiin 18 Mälarinlaakson kuntaa mukana muun muassa Tukholma, Södertälje ja Eskilstuna. Myöhemmin toukokuussa liittyivät Surahammar, Västerås ja Borås. Vuoden 2011 helmikuussa alueeseen liittyivät Göteborgin, Hoforsin, Kainuun, Skinnskattebergin, Sundbergin ja Uumajan kunnat.


title: Suomen kielen hallintoalue

text: Kunnat on järjestetty alueeseen liittymisvuoden mukaan.


title: Suomen kielen hallintoalue

text: Vuonna 2000 liittyneet


title: Suomen kielen hallintoalue

text: Vuonna 2010 liittyneet


title: Suomen kielen hallintoalue

text: Vuonna 2011 liittyneet


title: Suomen kielen hallintoalue

text: Vuonna 2012 liittyneet


title: Suomen kielen hallintoalue

text:
Vuonna 2013 liittyneet
Vuonna 2014 liittyneet


title: Schreiner

text: Schreiner on muun muassa seuraavien henkilöiden sukunimi:


title: Besse Cooper

text: Besse Berry Cooper (26. elokuuta 1896 Sullivan County, Tennessee – 4. joulukuuta 2012 Monroe, Georgia) oli yhdysvaltalainen nainen, joka oli kuollessaan maailman vanhin elossa oleva ihminen.


title: Besse Cooper

text: Cooper syntyi Sullivan Countyssa, Tennesseessä, vuonna 1896. Hän meni naimisiin Luther Cooperin kanssa vuonna 1924 ja jäi leskeksi vuonna 1963. Viimeiset vuotensa hän asui Georgian Monroessa. Cooperilla on neljä lasta, 12 lastenlasta ja lukuisia lapsenlapsenlapsia ja lapsenlapsenlapsenlapsia.


title: Besse Cooper

text: Hänestä uskottiin tulleen maailman vanhin elävä henkilö Eunice Sanbornin kuoltua 31. tammikuuta 2011, mutta myöhemmin Maria Gomes Valentimin todistettiin olleen vanhin 4. marraskuuta 2010 lähtien. Valentimin kuoltua 21. kesäkuuta 2011 Cooperista tuli uudelleen virallisesti maailman vanhin. Näin Eunice Sanborn putosi tittelinhaltijoiden listalta.


title: Besse Cooper

text: Besse Cooper oli viimeinen elossa oleva vuonna 1896 syntynyt ihminen. Hänen jälkeensä maailman vanhimman henkilön titteli siirtyi toiselle yhdysvaltalaiselle, Dina Manfredinille.


title: In the Flames of Black Art

text: In the Flames of Black Art on puolalaisen sinfoninen black metal -yhtyeen Darzamatin ensimmäinen studioalbumi, joka on julkaistu C-kasetille vuonna 1996.


title: In the Flames of Black Art

text: Vuonna 1997 albumi julkaistiin CD-formaatissa levymerkillä Faithless Productions.


title: Serafimovitš

text: Serafimovitš () on kaupunki Volgogradin alueella Venäjällä. Se sijaitsee Donin rannalla 260 kilometriä Volgogradista luoteeseen. Kaupunki on Serafimovitšin piirin keskus. Asukkaita on 9 400 henkeä (vuonna 2010).


title: Serafimovitš

text: Paikkakunta on saanut alkunsa vuonna 1589 perustetusta Ust-Medveditskajan kasakkakylästä. Vuonna 1933 siitä tuli kaupunki, joka nimettiin Ust-Medveditskajassa asuneen kirjailija Aleksandr Serafimovitšin mukaan.


title: In the Opium of Black Veil

text: In the Opium of Black Veil on puolalaisen sinfonisen black metalin yhtyeen Darzamatin EP-levy, joka on julkaistu vuonna 1999.Vuoden 2002 uudelleenjulkaisu


title: Oniriad

text: Oniriad on puolalaisen sinfonisen black metalin yhtyeen Darzamatin toinen studioalbumi, joka on julkaistu vuonna 2003.


title: Caraboidea

text: Caraboidea on petokuoriaisiin ("Adephaga") kuuluva yläheimo.


title: Dytiscoidea

text: Dytiscoidea on petokuoriaisiin ("Adephaga") kuuluva yläheimo.Sukupuuttoon kuolleet heimot:


title: Postimanifesti

text: Postimanifesti oli Venäjän keisari Aleksanteri III:n 12. kesäkuuta 1890 antama keisarillinen määräys, jolla Suomen postilaitos yhdistettiin Venäjän postilaitokseen ja alistettiin Venäjän sisäministerille. Postimanifesti on nähty Suomessa yhtenä sortovuosia ennakoineista yhtenäistämistoimenpiteistä.


title: Postimanifesti

text: Suomen suuriruhtinaskunnalla oli ollut oma itsenäinen postilaitos, joka yhdessä eräiden muiden itsenäisen valtion tunnusmerkkien – kuten oman valuutan ja tullilaitoksen – kanssa ärsytti monia Venäjällä. Varsinkin omista postimerkeistä oli 1800-luvun kuluessa kehittynyt kaikissa maissa kansallisia symboleja, mikä teki suuriruhtinaskunnan itsenäisestä postijärjestelmästä suomalaisille tärkeän ja venäläisille sitäkin häiritsevämmän. Muun muassa yhdistyneessä Saksassa oli aiemmin toteutettu valtakunnan postilaitoksen ja postimaksujen yhtenäistäminen, ja Venäjällä haluttiin kulkea vastaavaan suuntaan.


title: Postimanifesti

text: Keisari Aleksanteri III:n ja Suomen senaatin välille oli vuonna 1888 syntynyt erimielisyys tuontitullien asettamisesta eräille venäläisille tuotteille Suomessa, ja ilmeisesti tämän seurauksena keisarin huomio kiinnittyi eräisiin Suomen hallinnon häiritseviin ”poikkeamiin”. Vuonna 1889 Aleksanteri III ehdotti Suomen tulli-, raha- ja postilaitosten yhdistämistä vastaaviin venäläisiin laitoksiin ja keisarin pyynnöstä Suomen kenraalikuvernööri Fjodor Heiden määräsi Suomen senaatin antamaan lausunnon postilaitoksen yhdistämisestä. Senaatti antoi oma-aloitteisesti lausunnon kaikista kolmesta laitoksesta, vastustaen jyrkästi niiden yhdistämistä valtio-oikeudellisilla perusteilla. Senaattori Leo Mecheliniin henkilöityneen näkemyksen mukaan nämä laitokset olivat osa Suomen laki- ja privilegiojärjestelmää, joka oli välttämätöntä säilyttää koskemattomana. Keisari ei hyväksynyt suomalaisten kehittämää oppia Suomen suuriruhtinaskunnasta valtiona ja raivostui senaatin lausunnoista. Hänen mukaansa oli ”anteeksiantamatonta”, ettei Suomen posti- ja rahalaitoksia ollut vielä yhdistetty vastaaviin valtakunnallisiin laitoksiin. Suomen ministerivaltiosihteeri Casimir Ehrnrooth ryhtyi tämän jälkeen pikaisesti valmistelemaan postilaitoksen sulauttamista. Postin yhtenäistäminen oli suomalaisille pienin menetys ja siten helpointa toteuttaa, mutta suunnitelmat raha- ja tullilaitoksen vastaavasta yhtenäistämisestä kariutuivat teknisiin hankaluuksiin ja suomalaisten jarrutukseen.


title: Postimanifesti

text: Postilaitoksen yhdistäminen valmisteltiin kenraalikuvernööri Heidenin asettamassa komiteassa, johon kuului muun muassa ministerivaltiosihteerin apulainen Woldemar von Daehn. Hanke vietiin läpi kiireellisessä aikataulussa ja keisari Aleksanteri III päätti sen lopullisesta muodosta epävirallisessa esittelyssä, jossa olivat läsnä kenraalikuvernööri Heiden, ministerivaltiosihteeri Ehrnrooth ja hänen apulaisensa von Daehn, senaattori Sten Carl Tudeer, Venäjän sisäministeri Ivan Durnovo sekä Venäjän posti- ja lennätinhallituksen päällikkö. Venäläisten ehdotuksesta Suomen postilaitos päätettiin alistaa ensisijaisesti valtakunnan sisäministerille, kun taas suomalaiset olivat kannattaneet sen asettamista ensisijaisesti valtakunnan postilaitoksen ja Suomen kenraalikuvernöörin alaisuuteen.


title: Postimanifesti

text: Aleksanteri III antoi manifestin Suomen postilaitoksen alistamisesta Venäjän sisäministeriölle sekä Venäjän posti- ja lennätinhallituksen päällikölle 12. kesäkuuta 1890. Keisarin esittelyssä manifestin joutui varmentamaan ministerivaltiosihteeri Ehrnroothin sairasloman vuoksi hänen apulaisensa von Daehn, jota tämän seurauksena arvosteltiin voimakkaasti suomalaisessa julkisuudessa. Kysymystä ei annettu Suomen säätyvaltiopäivien käsiteltäväksi, vaikka Suomen senaatin mukaan asiasta päättäminen vaati säätyjen hyväksyntää, sillä sen mukaan ”postilaitos on Suomen perustuslakien mukaan yksi maan tärkeistä instituutioista”. Tosiasiassa postilaitosta koskevista asioista ei oltu aiemminkaan päätetty valtiopäivillä, vaan niitä oli pidetty hallinnollisina kysymyksinä. Postilaitoksen kuulumista säätyjen toimivaltaan yritettiin nyt perustella sillä, että se kytkeytyi kyyditys- ja kestikievarijärjestelmään, joista annetut asetukset olivat säätyjen hyväksymiä, sekä postisäästöpankkijärjestelmään, jonka toiminta perustui säätyjen hyväksyntään. Senaattori Leo Mechelin ja prokuraattori Alexander von Weissenberg erosivat viroistaan protestina postimanifestille, jota he pitivät Suomen autonomian ja perustuslakien loukkauksena. Postimanifesti astui voimaan 11. heinäkuuta 1890.


title: Postimanifesti

text: Postimanifesti ei välittömästi aiheuttanut Suomen postitoiminnassa merkittäviä muutoksia, sillä postilaitoksen henkilökunta säilyi suomalaisena ja Suomen omat postimerkit olivat edelleen käypiä. Niiden rinnalle tuotiin vuonna 1891 venäläiset niin sanotut rengasmerkit, joihin oli lisätty Suomen postilaitokseen viittaava ympyräkuvio erotukseksi tavallisista venäläisistä postimerkeistä. Rengasmerkkien käyttö tuli vuoden 1892 alusta pakolliseksi Suomen ja Venäjän välisessä postiliikenteessä, mutta Suomen sisäisessä sekä ulkomaille suuntautuvassa postiliikenteessä niiden käyttö oli vapaaehtoista ja jäi hyvin vähäiseksi siitä huolimatta, että ne olivat tavallisia suomalaisia postimerkkejä halvempia. Suomen omat postimerkit kiellettiin lopulta Bobrikovin aikana ensin ulkomaanpostiliikenteessä elokuussa 1900 ja lopulta Suomen sisäisessäkin postissa tammikuussa 1901.


title: Hans Egede

text: Hans Poulsen Egede (1686–1758) oli norjalainen lähetyssaarnaaja. Egede perusti Grönlannin pääkaupungin Nuukin vuonna 1728, ollessaan tekemässä lähetystyötä inuittien keskuudessa.


title: Ishi

text: Ishi (n. 1860/1862 – 25. maaliskuuta 1916) oli viimeinen eristyksissä elänyt, kulttuurinsa säilyttänyt yana-intiaaniheimon jäsen.


title: Ishi

text: Vuoden 1862 tienoilla syntynyt Ishi kuului Kalifornian yana-heimon yahi-ryhmään, jossa oli alkujaan noin 400 jäsentä. Vuosina 1862–1867 raivosi intiaanisota, jossa yahit ryöstelivät valkoisten asumuksia ja vankkurikaravaaneja. Valkoiset kostivat tämän surmaamalla ainakin 3 000 intiaania, myös naisia ja lapsia ja aloittamalla täällä aiemmin tuntemattoman intiaanien päänahkojen nylkemisen. Vuonna 1865 Ishi selvisi kolmivuotiaana hengissä valkoisten intiaaneihin kohdistamasta Tree Knollsin joukkomurhasta. Tästä pakeni noin 30 intiaania, joista karjamiehet tappoivat pian 15. Loput piilottelivat 40 vuotta valkoisilta. Näiden joukossa oli Ishi ja hänen perheensä. Yaheista ei kuultu mitään vuosna 1872–1884, ja nämä piileksivät naamioiduissa majoissa Mill Creekin yläjuoksulla.


title: Ishi

text: Syksyllä 1908 amerikkalaisten maanmittarien ryhmä ryösti kaiken Ishin perheen leiristä, ja pian tämän jälkeen Ishin vanha äiti ja muut leiriläiset kuolivat. Ishi pakeni ja eli muutamia vuosia eristyksessä. Nälkiintyneenä Ishi päätti antautua valkoisille. Nimeään Ishi ei kertonut, sana "ishi" tarkoittaa miestä. Ishi tuli eristyksestä vuonna syyskuussa 1911 Orovillen kaupungin lähellä Kaliforniassa. Paikalliset asukkaat huomasivat kun koirat alkoivat haukkua aamulla, niiden huomattua aitausta vasten nojaavan miehen. Mies näytti resuiselta humalaiselta ja puhui käsittämätöntä kieltä. Sheriffi vangitsi pelokkaan Ishin mielisairaille tarkoitettuun koppiin. Pian kävi selväksi, että Ishi oli intiaani, joka ei ymmärtänyt monia intiaanikieliä tai espanjaa.


title: Ishi

text: Antropologit Alfred Kroeber ja Thomas Waterman lukivat Ishistä lehdestä ja huomasivat, että heille oli tarjoutunut ainutlaatuinen tilaisuus tutustua hävinneen intiaaniheimon kieleen ja kulttuuriin. Waterman saapui Oronvilleen ja yritti puhutella Ishia yahan-kielellä, joka oli yahin sukulaiskieli. Waterman luetteli sanoja, mutta Ishi ei vaikuttanut ymmärtävän. Waterman ei myöskään osannut ääntää sanoja kunnolla. Lopulta hän pääsi sanaan "siwini", joka merkitsee keltaista mäntyä, ja osoitti sellin puuvitsaa. Ishin ilme kirkastui. Hän toisti sanan kerran toisensa jälkeen ja innostui. Se oli hänelle ensimmäinen ymmärrettävä sana kolmeen vuoteen. Ishin ja Watermanin välille syntyi pian luottamus ja sheriffi laski Ishin vapaaksi, ja Ishi asui yliopistossa suuren osan loppuelämästään. Ishi sopeutui melko hyvin elämään valkoisten kanssa ja eräässä vaiheessa ei olisi halunnut lähteä retkelle kotiseudulleen.


title: Ishi

text: Teatterissa Ishiä kiinnosti näyttämöä enemmän yleisö. Samoin valtameren rannalla Ishi katseli yleisöä, koska Ishi oli tuntenut vain noin kymmenen heimolaistaan, eikä tiennyt että valkoisia on suuri määrä. Ishi ei säikähtänyt vankkureita ja autoja, vaikkei tuntenut pyörää. Juna teki sitä vastoin häneen suuren vaikutuksen. Ishi rakasti siisteyttä ja järjestystä, ja hyväksyi valkoisten vaatteet kenkiä lukuun ottamatta. Ishi oppi syömään valkoisten tavoin veitsellä ja haarukalla ja liikkumaan raitiovaunulla, eikä pelännyt korkeita rakennuksia.. Ishi oppi noin 500–600 sanaa englantia, ja opetti kielensä ja kulttuurinsa piirteitä tutkijoille. Ishi valmisti keihäänkärjen obsidiaanista puolessa tunnissa. Samoin Ishi näytti miten tehdään harppuunoita, lassoja, kalastusvälineitä, jousia ja nuolia. Jousen ja nuolen teko vei pitkän aikaa, kun puuta oli kuivattava ja tehtävä erinäisiä salaisia menoja. Eräästä kiinalaisesta Ishi käytti nimeä yana, oman kansan jäsen, mutta kutsui valkoisia nimellä "muut". Ishi ei osannut kiinalaisten tavoin lausua englannin kielen r-äännettä.


title: Ishi

text: Ishi ei halunnut asiaa kysyttäessä siirtyä intiaanireservaattiin, vaan halusi asua elämänsä loppuun kuin valkoinen mies. Ishi sairastui tuberkuloosiin vuonna 1915 ja hänen tilansa huononi kaiken aikaa. Hän pyysi päästä "kotiin" museoon kuolemaan. Ishi kuoli 15. maaliskuuta 1916 noin 54 vuoden iässä.


title: Harjunpää ja pahan pappi

text: Harjunpää ja pahan pappi on Olli Saarelan ohjaama suomalainen rikoselokuva, joka sai ensi-iltansa 29. lokakuuta 2010. Se perustuu Matti Yrjänä Joensuun samannimiseen romaaniin vuodelta 2003.


title: Harjunpää ja pahan pappi

text: Jotkut arvostelijat ovat kiinnittäneet huomiota siihen, että elokuvan Harjunpää poikkeaa huomattavasti kirjojen päähenkilöstä. Myös elokuvan juonta on muutettu kirjasta: Harjunpään tyttären kuolema on elokuvan käsikirjoittajan lisäämä tapahtuma.


title: Naiskuoro Vaput

text: Vaput on jyväskyläläinen naiskuoro. Se on Sulasolin jäsenistä vanhin naiskuoro ja Suomen Naiskuoroliiton perustajajäseniä. Vaput ry on rekisteröity 1932, LY-tunnus 1080396-6.


title: Naiskuoro Vaput

text: Vappujen juuret ulottuvat vuoteen 1906, jolloin pieni joukko naisia perusti kuoron Jyväskylässä. Kuoroa johti laulunopettaja Alli Hannikainen, säveltäjä P.J. Hannikaisen vaimo. Vapaamuotoisiin harjoituksiin kokoonnuttiin kuorolaisten kodeissa. Kuoroa kutsuttiinkin Kotikuoroksi. Yleisölle naiset esiintyivät aina vappuaamuna Harjun silloisella näkötornipaviljongilla. Vuonna 1910, kun kuoro halusi ryhtyä toimimaan "oikeana kuorona", se otti uudeksi nimekseen Vaput. Nimi luontui hyvin muutamaa vuotta aiemmin perustetun jyväskyläläisen Mieskuoro Sirkkojen nimeen. Virallisen ensikonserttinsa Vaput antoi 30.4.1916 Jyväskylän Seminaarin juhlasalissa.


title: Naiskuoro Vaput

text: Vappuja johtaa musiikkikasvattaja Ulla Kotamäki.


title: Naiskuoro Vaput

text: Vappujen johtajat


title: Naiskuoro Vaput

text: Tärkeimmät julkaisut


title: Naiskuoro Vaput

text: Vuoden naiskuoro Suomen naiskuoroliitto on valinnut Vaput Vuoden naiskuoroksi 1985, 2000 ja 2010 .


title: Naiskuoro Vaput

text: Jyväskylä-palkinto 2010, Jyväskylä Seura ry:n jakama vuosittainen tunnustus http://www.jyvaskylaseura.fi/10-jkl_palkinto_vapuille.htm


title: Acatiimi

text: Acatiimi on Professoriliiton, Tieteentekijöiden liiton ja Yliopistojen opetusalan liiton (YLL) yhdessä julkaisema lehti. Lehden painos on 12 000 kappaletta ja se ilmestyy 9 kertaa vuodessa, myös verkkoversiona.


title: Sinisiipikolibri

text: Sinisiipikolibri ("Pterophanes cyanopterus") on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteillä Kolumbiasta Ecuadoriin, Peruun ja Bolivian pohjoisosiin. Lajista tunnetaan kolme alalajia. Louis Fraser kuvaili lajin holotyypin Bogotásta vuonna 1839.


title: Prinssinkuusi

text: Prinssinkuusi ("Saxegothaea conspicua") on podokarpuskasvien heimoon kuuluva havupuulaji, joka kasvaa luonnonvaraisena Patagonian eteläosassa. Suku "Saxegothaea", jossa ainoana lajina prinssinkuusi, on nimetty kuningatar Victorian puolison prinssi Albert von Sachsen-Coburg und Gothan mukaan. IUCN:n punaisella listalla prinssinkuusi on silmälläpidettävä laji.


title: Prinssinkuusi

text: Prinssinkuusi muistuttaa ulkonäöltään jonkin verran marjakuusia. Sen kuori halkeilee isoina levyinä kuten plataaneilla.


title: Semidevilish

text: Semidevilish on puolalaisen sinfonisen black metalin yhtye Darzamatin kolmas studioalbumi, joka on julkaistu vuonna 2004.


title: Nikola Karabatić

text: Nikola Karabatić (s. 11. huhtikuuta 1984 Niš, Jugoslavia) on ranskalainen käsipalloilija, joka edustaa seuratasolla Paris Saint-Germain:ta. Hänet valittiin Vuoden käsipalloilijaksi vuonna 2007.


title: Nikola Karabatić

text: Ranskan maajoukkueessa Karabatić on pelannut 165 ottelussa ja tehnyt niissä 703 maalia. Hän nousi Ranskan maajoukkueeseen vuonna 2000, ja on voittanut olympiakultaa Pekingissä 2008, MM-tasolla kaksi mestaruutta ja kaksi pronssia, ja EM-tasolla kaksi kultaa ja yhden pronssin.


title: Nikola Karabatić

text: Vuosien 2011 ja 2017 MM-kilpailuissa sekä vuoden 2008 EM-kilpailuissa Karabatić valittiin kisojen arvokkaimmaksi pelaajaksi. EM-kisoissa 2008 hän jakoi kisojen maalikuninkuuden Lars Christiansenin ja Ivano Balićin kanssa. Vuosien 2007 ja 2009 MM-kilpailuissa hänet valittiin kisojen tähdistökentällisiin.


title: Nikola Karabatić

text: Seuratasolla Karabatić on voittanut Mestareiden liigan vuonna 2003 Montpellier’n joukkueessa, vuonna 2007 saksalaisessa Kielissä ja vuonna 2015 espanjalaisessa Barcelonassa. Hän on voittanut myös neljä Saksan mestaruutta, kolme Saksan cup-mestaruutta, kolme Saksan supercupia, kaksi Espanjan mestaruutta, kaksi Espanjan cup-mestaruutta, yhdeksän Ranskan mestaruutta ja kuusi Ranskan cup-mestaruutta.


title: Robert Castrén

text: Robert Castrén (16. elokuuta 1851 Helsinki – 30. elokuuta 1883 Helsingin maalaiskunta ) oli suomalainen liberaali poliitikko ja lehtimies. Hänen isänsä oli nuorena kuollut Matthias Alexander Castrén, äidin isänsä Johan Jakob Tengström, molemmat suomen kielestä kiinnostuneita tunnettuja professoreita. Hänen äitinsä oli kulttuuripiireissä vaikuttanut Natalia Castrén, o.s. Tengström.


title: Robert Castrén

text: Robert Castrén opiskeli ensin Suomen historiaa, mutta suoritti myös oikeustieteen opinnot ja valmistui 1879. Opiskelijana hän ryhtyi avustamaan liberaalien "Helsingfors Dagblad" -lehteä ja oli 1876 perustamassa myös "Finsk Tidskriftiä". Hän toi voimakkaasti esiin venäjänvastaisuutensa ja suuntautumisensa pohjoismaihin ja kirjoitti jonkin verran tutkimuksia Suomen ja Venäjän suhteesta. Castrén kuului Liberaalisen puolueen keskeisiin perustajiin. Valtiopäivillä 1882 hän oli porvarissäädyssä Uudenkaarlepyyn edustajana. Samana vuonna hän nousi "Helsingfors Dagbladin" päätoimittajaksi liberaalien ollessa kannatuksensa harjalla, mutta kuoli seuraavana vuonna umpilisäkkeen tulehdukseen vain 32-vuotiaana.


title: Robert Castrén

text: Hänen poikansa Gunnar Castrén tuli tunnetuksi kirjallisuudentutkijana.


title: Something to Die For

text: Something To Die For on ruotsalaisen The Sounds -yhtyeen neljäs studioalbumi, joka julkaistiin 29. maaliskuuta 2011. Ensimmäinen single Better Off Dead julkaistiin 1. helmikuuta 2011.


title: Something to Die For

text: Albumi debytoi Suomen virallisen listan sijalla 10.


title: Transkarpatia

text: Transkarpatia on puolalaisen sinfonisen black metalin yhtyeen Darzamatin neljäs studioalbumi, joka on julkaistu vuonna 2005.


title: Solfernus’ Path

text: Solfernus’ Path on puolalaisen sinfonisen black metalin yhtyeen Darzamatin viides studioalbumi, joka julkaistiin vuonna 2009.


title: Suomen musiikkitieteellinen seura

text: Suomen musiikkitieteellinen seura ry – Musikvetenskapliga sällskapet i Finland rf on tieteellinen yhdistys, jonka perusti Ilmari Krohn Helsingissä vuonna 1916 edistämään suomalaista musiikkitiedettä. Yhdistysrekisterissä seura on ollut vuodesta 1921 alkaen. Krohn oli perustanut jo vuonna 1911 Internationale Musikgesellschaftin Suomen-osaston, mutta sen toiminta keskeytyi I maailmansodan takia vuonna 1914


title: Suomen musiikkitieteellinen seura

text: Suomen musiikkitieteellinen seura toimii musiikkielämän ja musiikintutkimuksen hyväksi, levittää tietoa musiikista ja musiikkikulttuurista ja yhdistää musiikkitieteen harjoittajia. Suomen musiikkitieteellinen seura on Tieteellisten seurain valtuuskunnan jäsenseura. Seuran nykyinen puheenjohtaja on Markus Mantere.


title: Suomen musiikkitieteellinen seura

text: Nykyisin seuran merkittävintä toimintaa on tieteellisen "Musiikki"-aikakauslehden julkaiseminen. Lehti ilmestyy neljä kertaa vuodessa, ja sen artikkelit ovat vertaisarvioituja. Suomen musiikkitieteellinen seura julkaisee myös väitöskirjoja ja muuta tutkimusta sarjassa "Acta Musicologica Fennica" sekä oppikirjoja sarjassa "Musiikkitieteellinen kirjasto". Seura järjestää myös tapahtumia, mm. vuosittaisen Musiikintutkijoiden symposiumin yhdessä Suomen etnomusikologisen seuran kanssa.


title: Evilution

text: Evilution on puolalaisen heavy metal -yhtye Chainsawin viides studioalbumi, joka julkaistiin vuonna 2009.


title: Kuurojen urheilu

text: Kuurojen urheilu on kuurojen tai vaikeasti kuulovammaisten harjoittamaa urheilua. Se poikkeaa kuulevien urheilusta siten, että kilpailuun liittyviä komentoja ei voida antaa äänimerkeillä (starttipistooli, erotuomarin pilli). Suomessa on määritelty että kuurojen urheilukilpailuihin voivat osallistua urheilijat, joiden kuulovaje on 55 desibeliä tai enemmän.


title: Kuurojen urheilu

text: Suomessa on n. 500 000 kuulovammaista, joista kuuroja on noin 5 000. Varsinaisia jäseniä Suomen Kuurojen Urheiluliiton (SKUL) kolmessatoista jäsenseurassa on noin 1000. Tuomarin merkinantona on pillin lisäksi flash-valoja kaukalon ympärillä (Kansainvälisissä kuurojen jääkiekkoturnauksissa). Otteluissa viittomakieli, tuomarimerkit ovat kansainvälisiä. Muuten säännöt ovat kuuroilla samat kuin kuulevilla. Selvityksessä käytetään viittomakielisiä tulkkeja. Joissakin otteluissa tuomari heiluttaa punaista käsilippua vihellyksen ohella.


title: A Sin Act

text: A Sin Act on puolalaisen heavy metal -yhtye Chainsawin kolmas studioalbumi, joka on julkaistu vuonna 2006.


title: Beñat Etxebarria

text: Beñat Etxebarria Urkiaga eli Beñat (s. 19. helmikuuta 1987 Igorre, Vizcayan maakunta, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaoa ja on pelipaikaltaan puolustava keskikenttäpelaaja.


title: Beñat Etxebarria

text: Beñat on Athletic Bilbaon junioriakatemian kasvatti. Hän pelasi uransi alkuvaiheet, kolme vuotta, edustaen aluksi kauden Basconiaa ja tämän jälkeen Bilbao Athleticia, joka on Athleticin reservijoukkue. Ensiesiintymisensä seuran edustusjoukkueessa hän teki 29. lokakuuta 2006 ottelussa Osasunaa vastaan.


title: Beñat Etxebarria

text: Kauden 2008–2009 Beñat pelasi lainasopimuksella Conquensessa, jonka jälkeen hänet vapautettiin Athleticista. Myöhemmin samana kesänä hän teki sopimuksen sevillalaisseura Betisin kanssa. Hän vietti ensimmäisen kautensa seuran reservijoukkueessa.


title: Beñat Etxebarria

text: 29. elokuuta 2009 hän teki ensiesiintymisensä Betisin edustusjoukkueessa ottelussa Granadaa vastaan. Kolme päivää myöhemmin hän teki ensimmäisen maalinsa joukkueessa, kun Betis kohtasi Copa del Reyn ottelussa Salamancan.


title: Teemu Rautiainen

text: Teemu Rautiainen (s. 13. maaliskuuta 1992 Nurmijärvi) on suomalainen jääkiekkoilija. Laitahyökkääjänä pelaava Rautiainen edustaa SM-liigassa pelaavaa Ilvestä. Rautiaisen vahvuuksina pidetään yleisesti luistelunopeutta, pelinlukutaitoa ja kiekollista peliä..


title: Teemu Rautiainen

text:
Hämeenlinnan Pallokerhon omana kasvattina tunnettu Rautiainen saavutti B-nuorten SM-liigassa pelatessaan SM-hopeaa vuosina 2009 ja 2010. Rautiainen nousi Jääkiekon A-nuorten SM-liigaan kaudeksi 2009–2010, ja teki kuluneella kaudella yhteensä 37 tehopistettä.
Toisella kaudellaan A-nuorten liigassa Rautiainen oli jo ikäluokkansa parhaimmistoa. Hän voitti koko A-nuorten SM-liigan piste-, maali- ja syöttöpörssin, kun hyökkääjä iski runkosarjassa tehopisteet 35+33=68. Hän teki peräti 16 tehopistettä enemmän kuin seuratoveri Ville Järveläinen, joka sijoittui pistepörssissä toiseksi Rautiaisen jälkeen. Rautiainen voitti myös Teemu Selänne -palkinnon liigan parhaana pelaajana, Raimo Helminen -palkinnon liigan tehopelaajana, Saku Koivu -palkinnon liigan parhaana hyökkääjänä, Kari Jalonen -palkinnon pistepörssin voittajana ja Arto Javanainen -palkinnon liigan parhaana maalintekijänä. Kauden päätteeksi Rautiainen valittiin myös A-nuorten liigan tähdistökentälliseen.


title: Teemu Rautiainen

text:
Debyyttinsä Jääkiekon SM-liigassa aikuisten tasolla Rautiainen teki 19. lokakuuta 2010, kun hänet nimettiin HPK:n pelikokoonpanoon Tampereen Tapparaa vastaan pelattavaan otteluun. Ensimmäisessä SM-liigaottelussaan Rautiainen pelasi joukkueensa kakkosketjussa Kaspars Saulietisin ja Armands Bērziņšin kanssa. Pistemerkintöjä Rautiaiselle ei kuitenkaan kertynyt.
Keväällä 2011 Rautiainen solmi HPK:n kanssa kaksivuotisen pelaajasopimuksen. Hänet nostettiin HPK:n pelaavaan kokoonpanoon välittömästi kauden alussa, ja tulokas merkkautti ensimmäisen maalinsa SM-liigassa 19. marraskuuta 2011. Yhteensä Rautiaisen pistesaldo hänen tulokaskaudellaan 2011–2012 41 runkosarjaottelussa oli 4+8=12. HPK jäi kuitenkin rannalle pudotuspeleistä sijoittuen runkosarjan toiseksi viimeiselle sijalle.


title: Teemu Rautiainen

text: Rautiainen toimi Suomen pronssia voittaneen joukkueen kapteenina alle 18-vuotiaiden MM-kilpailuissa 2010.


title: Japanin käsipallomaajoukkue

text: Japanin käsipallomaajoukkue edustaa Japania miesten kansainvälisissä käsipallo-otteluissa. Joukkuetta hallinnoi Japanin käsipalloliitto.


title: Japanin käsipallomaajoukkue

text: Japanin maajoukkue on osallistunut kesäolympialaisiin neljästi parhaana sijoituksenaan yhdeksäs tila Montrealista 1976. MM-kilpailuissa Japani on parhaimmillaan sijoittunut kymmenenneksi vuonna 1970. Aasian-mestaruuskilpailuissa Japani on ollut kilpailujen historian vahvimpia joukkueita, ja sillä on 11 mitalia, joista kaksi kultaista vuosilta 1977 ja 1979.


Live Profanity (Visiting the Graves of Heretics) on puolalaisen sinfonisen black metalin yhtyeen Darzamatin live-DVD, joka on julkaistu vuonna 2007 levymerkillä Metal Mind Productions.


title: Live Profanity (Visiting the Graves of Heretics)

text: Metalmania-festivaali, 24. maaliskuuta 2007, Katowice, Puola


text: Winternachtstraum-festivaali, helmikuussa 2007, Arnsberg, Saksa


text: Bonusvideo


text: Bonus-audio


text: Muuta


title: Perrine Pelen

text: Perrine Pelen (s. 3. heinäkuuta 1960 Boulogne-Billancourt) on ranskalainen entinen alppihiihtäjä ja olympiamitalisti. Hän edusti seuratasolla GUC Grenoblea.


title: Perrine Pelen

text: Pelen kilpaili maailmancupissa vuosina 1976–1986. Hän voitti yhteensä viisitoista osakilpailua, kaikki pujottelussa. Pelen voitti pujottelun kokonaiskilpailun kaudella 1979–1980 ja oli samana vuonna maailmancupin kokonaiskilpailussa neljäs. Hän oli pujottelun maailmancupissa lisäksi kaksi kertaa toinen ja neljästi kolmas. Pelenin paras kokonaissijoitus suurpujottelun maailmancupissa on toinen sija, jonka hän sai kaudelta 1979–1980.


title: Perrine Pelen

text: Pelen osallistui MM-kilpailuihin ensimmäistä kertaa vuonna 1978, jolloin hän sijoittui pujottelussa neljänneksi ja suurpujottelussa kahdeksanneksi. Hän osallistui kevättalvella 1980 Lake Placidin olympialaisiin. Pelen keskeytti pujottelussa toisella kierroksella oltuaan ensimmäisen kierroksen jälkeen neljäs, mutta oli suurpujottelussa pronssilla hävittyään voittaja Hanni Wenzelille 75 sekunnin sadasosaa. Pelen osallistui Schladmingin MM-kisoissa 1982 vain alppiyhdistettyyn, jossa hän sai hopeaa. Mitaliputki sai jatkoa Sarajevon olympialaisissa 1984, joissa hän voitti hopeaa pujottelusta ja pronssia suurpujottelusta. Pelen kilpaili vielä seuraavan vuoden MM-kisoissa, joissa hän sai kultaa pujottelusta 35 sadasosan erolla Christelle Guignardiin.


title: Mika Erkkilä

text:
Mika Erkkilä (s. 4. maaliskuuta 1990 Hämeenlinna) on suomalainen jääkiekkoilija, joka siirtyi kesällä 2011 FPS:an Suomi-sarjaan.
Erkkilä on HPK:n oma kasvatti ja edustanut joukkuetta koko junioriuransa ajan. Hän tuli kaudella 2006–2007 B-nuorten SM-sarjan maalipörssissä toiseksi 25 osumallaan Ässien Antti Uusitalon jälkeen. Erkkilän seuraava kausi 2007–2008 päättyi B-nuorten SM-hopeaan. Kaudella 2008–2009 hän voitti HPK:n A-nuorten sisäisen pistepörssin tehoilla 10+28=38.


title: Mika Erkkilä

text: Erkkilä teki kaudella 2010–2011 SM-liigadebyyttinsä pelatessaan 26. lokakuuta 2010 vieraissa Bluesia vastaan. Hän sai jääaikaa kahdeksan minuuttia ja tehomerkinnän –1. Hän pelasi kauden aikana yhden ottelun, mutta oli HPK:n A-nuorten tehokkaimpia pelaajia. Kauden jälkeen Erkkilä teki vuoden sopimuksen Suomi-sarjassa pelaavan FPS:n kanssa.


title: Laikkupyrstökolibri

text: Laikkupyrstökolibri ("Urosticte benjamini") on eteläamerikkalainen kiitäjälintu. Sen esiintymisalue ulottuu Kolumbian Tyynenemeren puoleiselta rannikolta etelään Lounais-Ecuadoriin ja Perun koillisosaan. Jules Bourcier kuvaili lajin holotyypin Ecuadorin Gualeasta vuonna 1851.


Humberstonen ja Santa Lauran salpietaritehtaat ovat kaksi entistä salpietaritehdasta Chilen Iquiquien maakunnassa. Samanlaisia pieniä tehtaita oli aavikolla aikoinaan yli kaksisataa. Tehtaiden Chilestä, Perusta ja Boliviasta tulleet työntekijät asuivat tehdaskaupungeissa ja muodostivat tiiviitä yhteisöjä joissa syntyi "pampinos"-kulttuuri. He elivät tällä maailman kuivimmalla alueella 60 vuoden ajan alkaen noin vuodesta 1880, ja jalostivat rikasta salpietariesiintymää typpilannoitteeksi. Näitä lannoitteita käytettiin tehostamaan maanviljelyä Etelä- ja Pohjois-Amerikassa sekä Euroopassa, ja ne tuottivat Chilelle paljon vaurautta. Tehtaat kuuluvat Unescon maailmanperintöluetteloon vuodesta 2005.


title: Lippupyrstökolibri

text: Lippupyrstökolibri ("Ocreatus underwoodii") on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteillä Venezuelasta Kolumbiaan, Ecuadoriin, Peruun ja Boliviaan. Lajista tunnetaan kahdeksan alalajia. René Primevère Lesson kuvaili lajin holotyypin Kolumbian Santa Fé de Bogotásta vuonna 1832.


title: Säihkypyrstökolibri

text: Säihkypyrstökolibri ("Sappho sparganura") on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Bolivian, Argentiinan pohjois- ja länsiosat, sekä alueen Chilen Portillo Passista. Mahdollisesti se elää myös Perun eteläkolkassa. Lajista tunnetaan kaksi alalajia. George Shaw kuvaili lajin holotyypin Boliviasta vuonna 1812.


title: Kandahar-Abfahrt Garmisch

text: Kandahar-Abfahrt Garmisch on laskettelurinne Garmisch-Classic Skiareassa Garmisch-Partenkirchenissä Saksassa.


title: Kandahar-Abfahrt Garmisch

text: Kandahar-Abfahrt Garmischissa on kaksi eri reittivaihtoehtoa, Kandahar 1 ja Kandahar 2. Rinteessä lasketaan miesten ja naisten syöksylaskua, supersuurpujottelua ja suurpujottelua. Miehet laskevat Kandahar 2 -rinteessä ja naiset Kandahar 1 -rinteessä. Rinteet ovat alppihiihdon maailmancupin vaativimpia rinteitä.


title: Kandahar-Abfahrt Garmisch

text: Garmisch-Partenkirchen on isännöinyt Arlberg-Kandahar-kilpailuja vuodesta 1954 alkaen. Maailmancupissa Garmischin Kandahar-kilpailu oli ensimmäistä kertaa kaudella 1969–1970. Vuoden 1978 alppihiihdon maailmanmestaruuskilpailujen miesten syöksylasku kilpailtiin Kandahar-Abfahrt Garmischissa. Vuoden 1994 naisten syöksylaskussa tapahtui onnettomuus, jossa itävaltalainen Ulrike Maier kuoli. Tämän jälkeen naiset kilpailivat Kandahar-Abfahrt Garmischissa seuraavan kerran syöksylaskussa vasta kaudella 2009–2010.


title: Kandahar-Abfahrt Garmisch

text: Rinteeseen tehtiin vuonna 2008 muutoksia, joiden ansiosta rinne täyttää kansainvälisen hiihtoliiton turvallisuusvaatimukset. Muutosten jälkeen miesten ja naisten rinteet ovat erilliset, mutta ne päättyvät samalle maalialueelle. Vuoden 2011 alppihiihdon maailmanmestaruuskilpailuissa, kuten jo kauden 2010–2011 alppihiihdon maailmancupin finaaleissa, kaikki miesten ja naisten kilpailut pujotteluja lukuun ottamatta käytiin Kandahar-Abfahrt Garmisch -rinteessä.


title: Kandahar-Abfahrt Garmisch

text: Kandahar-Abfahrt Garmisch oli myös Gudiberg-rinteen tavoin yksi kilpailupaikoista Münchenin hakemuksessa vuoden 2018 talviolympialaisten isännyydestä.


title: Kandahar-Abfahrt Garmisch

text: Miesten syöksylaskun lähtö on Kreuzjochissa 1 690 metriä merenpinnan yläpuolella. S-mutka Seeleen mennessä laskijat kiihdyttävät muutamassa sekunnissa 0:sta yli 100 kilometrin tuntinopeuteen. Vuoden 2008 muutostöitä edeltäneen jyrkimmän osuuden Tröglhangin jälkeen alkaa uusi rinne pitkästä Olympiakurve -mutkasta ja Panoramasprung -hypystä. Myöhemmin Stegerwaldissa on super-G:n lähtö. Sitten tulee Alte Quelle, jonka jälkeen rinne liittyy Bödelessä alkuperäiseen Kandahar-rinteeseen.


title: Kandahar-Abfahrt Garmisch

text: Sitten tulee Eishang, jossa on suurpujottelun lähtö. Eishangin jälkeen on Seilbahn Stadl Jump -hyppy, josta lennetään noin 40–60 metriä. Sen jälkeen laskijat kääntyvät oikealle rinteen toiselle uudelle osuudelle, joka alkaa Kramersprung -hypyllä, josta lennetään noin 20–40 metriä. Sen jälkeen tulee Pädols ja pitkän vasemmalle kääntyvän mutkan jälkeen tasainen Auf der Mauer -osuus. Sitä seuraa Freier Fall, jonka jyrkkyys on enimmillään 92 prosenttia. Se on ollut koko maailmancupin jyrkin osuus vuodesta 2009 lähtien. Tämän jälkeen rinne yhtyy alkuperäiseen Kandaharin loppuliukuun Zielschuss -hypyllä, josta lennetään noin 20 metriä. Sen jälkeen tulee Tauber-Schuss.


title: Kandahar-Abfahrt Garmisch

text: Syöksyrinne on 3 300 metriä pitkä. Täysimittaisessa rinteessä kilpailtiin ensimmäisen kerran vuoden 2010 maailmancup-finaaleissa, joissa sveitsiläinen Carlo Janka voitti ajalla 1.58,45. MM-kilpailuissa 2011 kanadalainen Erik Guay voitti ajalla 1.58,41.


title: Kandahar-Abfahrt Garmisch

text: Naisten syöksylaskun lähtö on Tröglhangissa 1 490 metriä merenpinnan yläpuolella. Naisten syöksy noudattelee pääasiassa miesten entistä rinnettä. Tröglhangin jälkeen tulee Olympiakurve, Schussangerin kahden mutkan jälkeen tulee hyppy Himmelreichiin, jossa sijaitsee super-G:n lähtö. Sen jälkeen tulee naisten rinteen jyrkin osuus, teknisesti vaikea viistopätkä Waldeck, jossa sijaitsee suurpujottelun lähtö. Rinteeseen vuonna 2008 tehdyt muutokset alkavat myös täältä: Bödelen ja Eishangin kautta mennään Ramwieseniin, josta palataan Höllentorin kautta alkuperäiseen Kandahar-rinteen, jyrkkään Hölleen. Sitä seuraa kalteva FIS-Schneise. Sen jälkeen rinne yhtyy vasemmalle kääntyvän mutkan jälkeen miesten rinteeseen vähän ennen Tauber-Schussia.


title: Kandahar-Abfahrt Garmisch

text: Syöksyrinne on 2 740 metriä pitkä. Uudessa rinteessä kilpailtiin ensimmäisen kerran vuoden 2010 maailmancup-finaaleissa, joissa saksalainen Maria Höfl-Riesch voitti ajalla 1.34,82.


title: Bernardo O'Higginsin kansallispuisto

text: Bernardo O'Higginsin kansallispuisto on Chilen laajin luonnonsuojelualue. Se sijaitsee maan eteläisimmässä osassa, Torres del Painen kansallispuiston itäpuolella. Los Glaciaresin kansallispuisto Argentiinan puolella on puiston rajanaapuri.


title: Bernardo O'Higginsin kansallispuisto

text: Puisto muodostuu vuonojen keskellä kohoavista vuorista ja jäätiköistä. Sen halki virtaa Serrano-joki. Tunnetuimmat jäätiköt ovat Balmaceda, Tyndall, Geike ja Serrano. Niiden välissä kasvaa luonnontilaista metsää. Lähin kaupunki Puerto Natales on noin 50 km:n päässä puiston rajalta.


title: Bernardo O'Higginsin kansallispuisto

text: Puistossa elää erittäin uhanalainen chilenhirvi.


title: DEL-kausi 2009–2010

text: DEL-kausi 2009–2010 oli Saksan jääkiekon pääsarjan DEL-liigan 16. kausi. Runkosarjan voitti Eisbären Berlin, mutta koko liigan mestariksi tuli Hannover Scorpions. Runkosarjan paras pistemies oli Frankfurt Lionsin Jeff Ulmer, ja pudotuspelien pistepörssin voittaja oli Augsburger Pantherin Tyler Beechey.


title: DEL-kausi 2009–2010

text: DEL:n runkosarja alkoi syyskuun alussa. Ensimmäisellä kierroksella joukkueet kunnioittivat toukokuussa syöpään kuollutta maalivahti Robert Mülleria. Ensimmäisen kierroksen otteluiden alussa pidettiin minuutin mittainen hiljainenhetki Müllerin muistoksi.


title: DEL-kausi 2009–2010

text: Eisbären Berlin teki runkosarjassa uuden piste-ennätyksen, kun se rikkoi München Baronsilla hallussa olleen ennätyksen. Barons sai 121 pistettä kaudella 2000–2001. Eisbären sai lopulta 123 pistettä ja voitti runkosarjan 25 pisteen erolla Frankfurt Lionsiin. Lions varmisti toisen paikkansa vasta viimeisellä kierroksella, kun se voitti edellään olleen Grizzly Adams Wolfsburgin 2–1.


title: Non Fighting Generation

text: Non Fighting Generation ry toimii valtakunnallisena nuorisokasvatusjärjestönä, joka on perustamisestaan lähtien erikoistunut nuorten väkivaltaisuuden vähentämiseen väkivallattomuuskasvatuksen keinoin. NFG:ssä ollaan todettu, että varsinkin nuorten väkivaltaisuudessa on kyse elämäntaidollisesta ongelmasta. Ongelmien ratkaisemiseen tarvitaan arvokasvatusta, koska arvot ovat ihmisen maailmankuvan perusta, joka heijastuu tunteisiin, suhtautumistapoihin ja toimintatapoihin. Kasvatuksen perimmäisenä päämääränä on väkivallaton elämäntapa ja sellainen elämänkatsomus, jota ohjaa pyrkimys yhteiseen hyvään eli eettiseen yhteisöllisyyteen.


title: Non Fighting Generation

text: NFG on valtakunnallinen järjestö, jonka painopisteenä on maantieteellinen alue, jossa asuu 2/3 Suomen väestöstä. Keskusteluryhmätoimintaa on järjestetty tähän asti yli 50 paikkakunnalla ja järjestetään joka vuosi enimmillään noin 20 eri paikkakunnalla. Kiinteitä toimipaikkoja on Helsingissä, Mikkelissä ja Tampereella, joista käsin toimitaan Etelä-, Itä-, Kaakkois- ja Länsi-Suomen eri paikkakunnilla.


title: Non Fighting Generation

text: NFG:n pysyvin ja keskeisin toimintamuoto on ohjatut elämäntaidolliset keskusteluryhmät ja muut kasvatukselliset pienryhmät nuorille, joita on järjestetty vuodesta 1999 lähtien. 15 vuoden aikana eli vuosina 1999–2013 on toteutettu yhteensä noin 700 kasvatuksellista pienryhmää. Niihin osallistuneiden nuorten kokonaismäärä on lähes 5000 nuorta.


title: Non Fighting Generation

text: Yksittäiseen vertaisryhmään osallistuu 4–8 samantyyppisesti oireilevaa tai samantyyppisessä elämäntilanteessa olevaa nuorta. He kokoontuvat keskustelemaan aikuisen kasvattajan johdolla tietyistä teemoista kerran viikossa vähintään 10 kertaa. Ohjattujen pienryhmien toteutuspaikkoina ovat olleet pääosin peruskoulut ja toisen asteen oppilaitokset sekä lastensuojelulaitokset ja vankilat eri paikkakunnilla. Ryhmiä järjestetään myös järjestön omassa keskustoimistossa Helsingissä, aluetoimistossa Mikkelissä ja Nuorten Kohtaamiskeskus Tasoristeyksessä Helsingissä. Näihin välittävät nuoria koulujen lisäksi muun muassa lastensuojelu- ja sosiaaliviranomaiset, nuorisopsykiatrian poliklinikat ja kriminaalihuoltolaitos. Lisäksi nuoret hakeutuvat toimintaan oma-aloitteisesti tai toisen nuoren mukana.


title: Non Fighting Generation

text: Keskusteluryhmät ovat maksuttomia sekä yhteistyötahoille että nuorille.


title: Non Fighting Generation

text: Non Fighting Generation ry:n toiminnan rahoitus perustuu julkisilta tahoilta saataviin avustuksiin, säätiöiden myöntämiin apurahoihin ja yritysten ja yksityishenkilöiden tekemiin lahjoituksiin. NFG ei lähtökohtaisesti tuota myytäviksi tarkoitettuja palveluja eikä rahoita toimintaansa niiden avulla. Järjestön toiminta on siten perusluonteeltaan yleishyödyllistä auttamistyötä.


title: Sencha

text: Sencha () on japanilainen vihreän teen laatu. Teenvalmistuksen aikana lehdet pidetään kokonaisena. Sencha haudutetaan tyypillisesti noin 70-80 °C:n lämpöisessä vedessä.


title: Sencha

text: Sencha on Japanin suosituin teelaatu, ja noin 80 prosenttia Japanissa valmistetusta teestä on senchaa. Sencha kasvatetaan pääosin avoimen taivaan ja auringon alla, joskin osaa tuotannosta varjostetaan harsoilla. Erityisen suosittua ja arvossapidettyä on vuoden ensimmäisen sadon sencha. Erityisen laadukasta senchaa on "jô sencha" () ja huippulaatu "tokujô sencha" ().


title: Sencha

text: Senchalle on monia muitakin nimityksiä sadonkorjuuajan ja esikäsittelytavan mukaan:


title: Sencha

text: Japanissa senchaa on tapana juoda talvella lämmitettynä ja lämpiminä vuodenaikoina viilennettynä.


title: Rapa Nuin kansallispuisto

text:
Rapa Nuin kansallispuisto on suojelualue Pääsiäissaarella. Sen tunnetuimmat arkeologiset kohteet ovat nimellä "moai" kutsutut suuret kivipäät. Niiden lisäksi puistossa on nimellä "ahu" kutsuttuja pyhättöjä ja Orongon seremoniallisen kylän rauniot. Puisto on Unescon maailmanperintöluettelossa vuodesta 1995.
Puiston alueella on nykyisin suurin osa saaren kaikkiaan 900 moaista ja 270 ahusta. Puisto perustettiin vuonna 1966, mutta aluksi sen alue oli kovin pieni. Sitä laajennettiin vuosina 1972, 1983 ja 1999. Suojelemattomia kohteita on tuhottu 1800-luvulta alkaen, kun niitä on käytetty talojen, laiturien, karjan juoma-altaiden ja kilometripylväiden rakentamiseen.


title: HMS Patrician

text: HMS Patrician (viirinumero tammikuusta 1918 F.15, syyskuusta G.A1 ja sodan jälkeen H.86) oli Britannian kuninkaallisen laivaston vuonna 1916 palvelukseenotettu Thornycroftin M -luokan hävittäjä, joka palveli ensimmäisessä maailmansodassa ja maailmansotien välillä.


title: HMS Patrician

text: Alus tilattiin helmikuussa 1915 John I. Thornycroft and Companyltä osana neljättä hätäohjelmaa () ja sen köli laskettiin kesäkuussa 1915. Alus laskettiin vesille 5. kesäkuuta 1916 ja se valmistui vielä saman vuoden elokuussa.


title: HMS Patrician

text: Alus siirrettiin sodan päätyttyä reserviin, josta se siirrettiin syyskuussa 1920 Kanadan laivastolle. Alus myytiin romutettavaksi 1929.


title: Maanpuolustusnaisten Liitto

text:
Maanpuolustusnaisten Liitto ry on itsenäinen, puolueisiin sitoutumaton naisten vapaaehtoinen maanpuolustusjärjestö. MNL ry
perustettiin 13.11.2004 Helsingissä Katajanokan Kasinolla. Liiton perustivat Suomen Maanpuolustusnaisten Liitto ry ja Suomen Naisten Maanpuolustusjärjestö ry, jotka näin sulautuivat yhteen. Liiton juuret ovat yli 50 vuoden takana, kun reservinupseerien ja aliupseerien naiset ryhtyivät perustamaan omia yhdistyksiä miesten yhdistysten rinnalle.


title: Maanpuolustusnaisten Liitto

text: Liiton ensimmäiseksi puheenjohtajaksi valittiin vuoden 2005 alusta valtiopäiväneuvos Kaarina Dromberg Vantaalta. Ensimmäiseksi varapuheenjohtajaksi Anneli Järvinen Espoosta ja toiseksi varapuheenjohtajaksi Leena Mikkonen Kiimingistä.


title: Maanpuolustusnaisten Liitto

text: 1.1.2007 Maanpuolustusnaisten Liiton puheenjohtajana jatkoi Kaarina Dromberg, 1. varapuheenjohtajana Anneli Järvinen ja uutena 2. varapuheenjohtajana aloitti Marja-Sisko Hartikka Lappeenrannasta.


title: Maanpuolustusnaisten Liitto

text: 1.1.2009 Maanpuolustusnaisten Liiton puheenjohtajana jatkoi Kaarina Dromberg, uutena 1.varapuheenjohtajana aloitti Taina Heimonen Tampereelta ja uutena 2.varapuheenjohtajana aloitti Sari Viirto Vihdistä.


title: Maanpuolustusnaisten Liitto

text: 1.1.2011 Maanpuolustusnaisten Liiton puheenjohtajana aloitti Satu Rajala Hattulasta, 1. varapuheenjohtajana Raija-Liisa Flink Leppävirralta ja 2. varapuheenjohtajana Marja-Sisko Hartikka Lappeenrannasta.


title: Maanpuolustusnaisten Liitto

text: 1.1.2013 Maanpuolustusnaisten Liiton puheenjohtajana jatkaa Satu Rajala Hattulasta, 1. varapuheenjohtajana aloitti Kaarina Suhonen Lahdesta ja 2. varapuheenjohtajana Marja Hirvonen Tampereelta.


title: Maanpuolustusnaisten Liitto

text: 1.1.2015 Maanpuolustusnaisten Liiton puheenjohtajana aloitti Kaarina Suhonen Lahdesta, 1. varapuheenjohtajana aloitti Mervi Liimatainen Pyhtäältä ja 2. varapuheenjohtajana jatkoi Marja Hirvonen Tampereelta.


title: Maanpuolustusnaisten Liitto

text:
1.1.2017 Maanpuolustusnaisten Liiton puheenjohtajana aloitti Mervi Liimatainen Pyhtäältä, 1. varapuheenjohtajana Marja Hirvonen Tampereelta ja 2. varapuheenjohtajana Satu Virtanen Keravalta.Liiton asioita hoitaa vuosikokouksen valitsema liittohallitus; puheenjohtaja ja kaksi varapuheenjohtajaa ja 8-20 jäsentä.
Liiton varsinaisia kokouksia ovat kevät- ja syyskokous, joissa päätäntävalta käyttävät jäsenpiirien ja yhdistysten valitsemat edustajat.


title: Maanpuolustusnaisten Liitto

text: Jäsenyhdistysten toiminta on monipuolista. Yhdistysten ohjelmassa on maanpuolustusvalmiutta edistävää toimintaa sekä mukavaa yhdessäoloa; kokouksia, ajankohtaisia esitelmä- ja juhlatilaisuuksia, erilaisia retkiä sekä kunto- ja liikuntatapahtumia. Maanpuolustusnaiset ovat aktiivisesti mukana alueidensa vapaaehtoisessa maanpuolustuskoulutuksessa toimien kurssilaisina, kouluttajina ja kurssien johtajina. Koulutetut naiset ovat mukana maakuntakomppanioissa sekä MPK:n (Maanpuolustuskoulutusyhdistyksen) koulutus- ja tukiyksikköjen toiminassa. Veteraanien perinteen siirtäminen tuleville sukupolville on yhdistyksissä tärkeässä asemassa.Maanpuolustusnaisten Liitto


title: Gudiberg-rinne

text: Gudiberg on laskettelurinne Partenkirchenissä, Saksan Garmisch-Partenkirchenissä. Rinteessä lasketaan miesten ja naisten pujottelua.


title: Gudiberg-rinne

text: Garmisch-Partenkirchenin isännöidessä talviolympialaisia vuonna 1936, Gudiberg-rinteessä kilpailtiin miesten ja naisten alppiyhdistetyn pujotteluosuus. Alppiyhdistetty oli tuolloin ainoa alppilaji olympiaohjelmassa.


title: Gudiberg-rinne

text: Vuodesta 1954 Garmisch-Partenkirchen on isännöinyt perinteikkäitä Arlberg-Kandahar -kilpailuja. Ensimmäinen maailmancup-kilpailu Gudiberg-rinteessä oli miesten pujottelu vuonna 1974. Vuoden 1978 alppihiihdon maailmanmestaruuskisoissa miesten ja naisten pujottelu kilpailtiin Gudiberg-rinteessä.


title: Gudiberg-rinne

text: Vuonna 2007 rinnettä muutettiin siten, että se päättyy uudenvuoden mäkikilpailusta tunnetun Große Olympiaschanze -suurmäen mäkimonttuun. Vuoden 2011 alppihiihdon maailmanmestaruuskilpailuissa, kuten jo kauden 2010/2011 alppihiihdon maailmancupin finaaleissa, Gudiberg-rinteessä käydään miesten ja naisten pujottelukilpailut. Gudiberg-rinne on myös Kandahar-rinteen tavoin yksi kilpailupaikoista Saksan Münchenin hakemuksessa vuoden 2018 talviolympialaisten isännyydestä.


title: Viiksivetvetti

text: Viiksivetvetti ("Pteroptochos megapodius") on tapakuloihin kuuluva varpuslintu. Se on Chilessä kotoperäinen laji.


title: Viiksivetvetti

text: Viiksivetvetti on 23-34 cm pitkä. Pää, niska, selkä ja siivet ovat savunruskeat. Kurkku ja posket ovat valkoiset. Alarinta, vatsa ja kyljet ovat valkoviirulliset. Nokka ja jalat ovat mustat.


title: Viiksivetvetti

text: Lintu elää puoliaavikolla Chilen keskuslaaksossa, rannikolla ja Andien reuna-alueilla 3000 metrin korkeuteen asti. Se kaivaa itselleen kukkulanrinteeseen tai romahtaneeseen muuriin pesäluolan, joka on halkaisijaltaan 15 cm ja voi olla kaksi metriä syvä. Luolan päässä on 25 cm pesä, jonka lintu pehmustaa kuivalla heinällä. Sinne se munii 2-3 munaa.


title: Mustalakkityranni

text: Mustalakkityranni ("Muscisaxicola frontalis") on Etelä-Amerikassa elävä tyranneihin kuuluva varpuslintu. Sitä tavataan Argentiinassa, Boliviassa, Chilessä ja Perussa.


title: Lempi-Joe

text: Lempi-Joe (oikealta nimeltään Joe Silvan) on Turusta kotoisin oleva suomalainen rap-artisti. Hän aloitti uransa Ritarikunta-yhtyeessä ja on julkaissut myös kaksi sooloalbumia.


title: Koskiorneero

text: Koskiorneero ("Cinclodes oustaleti") on orneeroihin kuuluva varpuslintu. Sitä tavataan Argentiinassa ja Chilessä.


title: Koskiorneero

text: Koskiorneero elää purojen ja lammikoiden rannoilla merenrannalta aina 3500 metrin yläpuolelle asti. Se kasvaa 17-18 cm pitkäksi. Se muistuttaa tuhkavirtaorneeroa, mutta on pienempi ja elää ylempänä vuorenrinteillä.


title: Mastiphal

text: Mastiphal on puolalainen black metal -yhtye, joka on perustettu vuonna 1992 Katowicessa, Puolassa.Entiset jäsenet


title: Mastiphal

text: Studioalbumit


title: Mastiphal

text: Kokoelma-albumit


title: Mastiphal

text: Demot


title: Kuparikuoriainen

text: Kuparikuoriainen ("Potosia cuprea" tai "Protaetia cuprea") on lehtisarvisiin ("Scarabaeidae") kuuluva kovakuoriaislaji.


title: Kuparikuoriainen

text: Muistuttaa suuresti toista saman alaheimon lajia, kultakuoriaista ("Cetonia aurata"). Kuparikuoriaisen pään etureuna on kuitenkin suorempi kuin kultakuoriaisen, jolla se on muodoltaan aaltoileva.


title: Kuparikuoriainen

text: Kuparikuoriainen on yleinen lähes koko Suomessa.


title: Kuparikuoriainen

text: Kuoriaisen toukilla on tapana hakeutua muurahaispesiin.


title: Kimalaiskuoriainen

text: Kimalaiskuoriainen ("Trichius fasciatus") on lehtisarvisiin ("Scarabaeidae") kuuluva kovakuoriaislaji.


title: Kimalaiskuoriainen

text: Peitinsiivissä on keltamustaa kuviointia, joka vaihtelee huomattavasti eri yksilöiden välillä. Otuksen pituus on 10–16 mm. Pyöreähkö ja karvainen kimalaiskuoriainen muistuttaa nimensä mukaisesti kimalaista. Sen tuntee kovakuoriaiseksi kovista peitinsiivistään. Kimalaiskuoriaisella on tyypilliset heimonsa tuntosarvet, joissa tuntosarven pää koostuu useasta vierekkäin olevasta lehtimäisestä liuskasta muodostaen nuijan.


title: Kimalaiskuoriainen

text: Lajia tavataan yleisesti koko Suomessa. Yleislevinneisyydeltään kimalaiskuoriainen on havumetsävyöhykkeen laji, eikä sitä tavata esimerkiksi Etelä-Ruotsissa eikä Tanskassa. Se lentää kesäkuusta elokuun alkuun.


title: Kimalaiskuoriainen

text: Aikuisia kuoriaisia tavataan usein kukissa, etenkin sarjakukkaisilta, maitohorsmalta ja ohdakkeista, mutta myös pihojen ruusuista. Toukat elävät lahossa puussa erityisesti koivussa. Laji talvehtii toukkana.


title: Rotkokapuaja

text: Rotkokapuaja ("Ochetorhynchus melanura") on orneeroihin kuuluva varpuslintu. Se on kotoperäinen laji Chilessä.


title: Jari Kinnunen (urheiluvaikuttaja)

text: Jari Kinnunen (s. 1962 Jyväskylä) on suomalainen urheilujohtaja ja urheiluvaikuttaja.


title: Jari Kinnunen (urheiluvaikuttaja)

text: Kinnunen valmistui Joensuun yliopistosta yhteiskuntatieteiden maisteriksi vuonna 1990 pääaineenaan kansantaloustiede. Kinnunen on suorittanut pankkitoiminnan perustutkinnon sekä Osuuspankin esimiestutkinnon. Vuosina 1989–1992 hän toimi pankinjohtajana Äänekosken Seudun Osuuspankissa ja Keski-Suomen Osuuspankissa sekä toimitusjohtajana Muurasjärven Osuuspankissa ja toimistopäällikkönä Tervon Osuuspankissa. Vuosina 1993–1996 hän toimi sijoitusyhtiö ACM Oy Active Cash Managementin markkinointipäällikkönä.


title: Jari Kinnunen (urheiluvaikuttaja)

text: Vuodesta 1996 syksyyn 2015 Kinnunen toimi Suomen Salibandyliitto ry:n toiminnanjohtajana ja lokakuusta 2015 lähtien Salibandyliiton yhteiskuntasuhdejohtajana. Kinnunen toimi myös salibandyliiton omistaman osakeyhtiön, SSBL salibandy Oy:n, toimitusjohtajana vuosina 2006–2013 sekä 11. huhtikuuta 2009 lukien myös Salibandyn Tuki -säätiön asiamiehenä. Salibandyliiton julkaiseman Salibandy-lehden päätoimittajana hän toimi vuosina 1996–2007. Kinnunen toimi miesten salibandymaajoukkueen joukkueenjohtajana (1994-1996). Hän oli salibandyn Euroopan mestaruuden vuonna 1995 voittaneen maajoukkueen joukkueenjohtaja.


title: Jari Kinnunen (urheiluvaikuttaja)

text: Kinnunen toimi miesten salibandymaajoukkueen joukkueenjohtajana (1994–1996). Hän oli Euroopan mestaruuden vuonna 1995 ja maailmanmestaruus hopeaa 1996 voittaneiden maajoukkueiden joukkueenjohtaja.


title: Jari Kinnunen (urheiluvaikuttaja)

text: Luottamustoimissa hän on toiminut muun muassa Suomen Kuntourheiluliiton, Kunto ry:n hallituksen jäsenenä vuosina 1997–2001. Hän toimi myös Nuori Suomi ry:n hallituksen varapuheenjohtajana (2009–2012), hallituksen puheenjohtajana (2010–2011), Nuoren Suomen valtuuskunnan jäsenenä (2005–2011) ja Nuori Suomi -säätiön hallituksen varapuheejohtajana (2009–2012) sekä Nuori Suomi palvelut Oy:n hallituksen jäsenenä (2008–2013).


title: Jari Kinnunen (urheiluvaikuttaja)

text: Suomen Olympiakomitean valtuuskunnan varajäsenä hän toimi vuosina 2009–2015.


title: Jari Kinnunen (urheiluvaikuttaja)

text: Kinnunen toimi myös Suomen Liikunta ja Urheilu ry:n (SLU) viestintävaliokunnan jäsenenä (2001–2012).


title: Jari Kinnunen (urheiluvaikuttaja)

text: Vuodesta 2015 lähtien Kinnunen on toiminut Salibandyliiton Respect -toimikunnan (ent. Hall of Fame -toimikunta) puheenjohtajana.


title: Argentinos Juniors

text: Asociación Atlética Argentinos Juniors eli usein Argentinos Juniors tai pelkkä Argentinos on jalkapalloseura Buenos Airesista, Argentiinasta. Joukkue pelaa Argentiinan pääsarjassa Argentiinan 1. divisioonassa. Seura on perustettu 15. elokuuta 1904.


title: Argentinos Juniors

text: "Tämän osion pelaajat ovat edustaneet seuraa 50 ottelun ajan tai tehneet seuraennätyksiä."


title: Jürgen Creutzmann

text: Jürgen Creutzmann (s. 4. lokakuuta 1945 Speyer) on saksalainen poliitikko (FDP) ja Euroopan parlamentin jäsen vuosina 2009–2014.


title: Jürgen Creutzmann

text: Creutzmann valmistui Heidelbergin lyseosta vuonna 1966, jonka jälkeen hän opiskeli kauppa- ja hallintotieteitä Mannheimin yliopistossa. Vuosina 1971–1973 hän työskenteli tilintarkastajana. Tämän jälkeen hän siirtyi BASF SE:lle, missä hän oli johtava toimihenkilö (Director Subsidiaries Accounting Services). Creutzmann jätti tehtävänsä BASF:ssa vuonna 2006.


title: Jürgen Creutzmann

text: Creutzmann on naimisissa ja hänelle on kaksi lasta.


title: Jürgen Creutzmann

text:
Vuonna 1966 Jürgen Creutzmann liittyi Saksan liberaalipuolueen (FDP) jäseneksi. Hänet valittiin puolueen Rheinland-Pfalzin osavaltion taloudenhoitajaksi vuonna 1983, Rhein-Pfalzin piirivaltuuston jäseneksi vuonna 1989 ja Pfalzin aluevaltuuston jäseneksi vuonna 2004.
Vuosina 1998–2009 Creutzmann oli Rheinland-Pfalzin osavaltioparlamentin jäsen ja vuosina 2001–2006 sen varapuhemies. Vuosina 2004–2009 hän kuului Euroopan parlamentin liberaalidemokraattiseen ryhmään


title: Risto Salonen

text: Risto Salonen (s. 11. joulukuuta 1955 Valkeakoski) on entinen suomalainen jalkapalloilija.


title: Risto Salonen

text: Puolustajana pelannut Salonen edusti urallaan Pallo-Seppoja 1975 ja 1988, Valkeakosken Hakaa 1976–1979, 1982–1983 ja 1987, ruotsalaista Vasalundia 1980–1981 ja 1984–1985 ja Tampereen Ilvestä. Lisäksi hän pelasi vielä vuosina 1989–1991 piirisarjoissa Tampereen Peli-Pojissa. Hän voitti Hakassa Suomen mestaruuden 1977 sekä Suomen Cupin 1977 ja 1982. Kaikkiaan Salonen pelasi kahdeksan kauden aikana 152 mestaruussarjan ottelua, joissa hän teki kymmenen maalia.


title: Risto Salonen

text: Salonen pelasi Suomen maajoukkueessa vuosina 1978–1984 yhteensä 11 maaottelua.


title: Ammunta kesäolympialaisissa 1952 – miesten 50 metrin pienoiskiväärin makuuammunta

text: Helsingin olympiakisojen 50 m pienoiskiväärin makuuasento ammuntaan osallistui 58 ampujaa 32 eri maasta. Kilpailu suoritettiin keskiviikkona 29. heinäkuuta neljänä kymmenen laukauksen sarjana. Kilpailu oli samalla myös ensimmäinen osa 3 x 40 laukauksen moniasentokilpailusta. Tasatilanteissa ensisijaisesti enemmän napakymppejä ampunut kilpailija sijoittui paremmin.


text: Suomen Toivo Mänttärin vuoden 1939 MM-kilpailuissa ampumaa maailmanennätystä, täydet 400 pistettä, sivusi kaksi ampujaa. Ensimmäisen kerran sitä oli sivunnut Yhdysvaltain Arthur Jackson 10. heinäkuuta 1952 Oslon MM-ammunnoissa. Ranskalaisen Pierre Coquelin de Lislen olympiaennätys 398 vuodelta 1924, jolloin viimeksi ammuttiin 40 laukausta, jäi historiaan. Norjan Willy Røgeberg oli ampunut Berliinissä 1936 täydet pisteet, mutta silloin ammuttiin 30 laukausta.


title: Kurt Sand

text: Kurt Sand (s. 3. heinäkuuta 1923) on entinen suomalainen jalkapalloilija.


title: Kurt Sand

text: Maalivahtina pelannut Sand edusti koko uransa Vasa IFK:a vuosina 1943–1950. Hän voitti seurassa Suomen mestaruuden 1944 ja 1946. Kaikkiaan Sand pelasi kahdeksan kauden aikana 95 mestaruussarjan ottelua.


title: Kurt Sand

text: Sand pelasi maajoukkueessa viisi maaottelua vuonna 1947.


title: Toiminnantarkastus

text: Toiminnantarkastus on asunto-osakeyhtiöissä ja rekisteröidyissä yhdistyksissä vuodesta 2010 alkaen käytössä oleva yhteisön talouden ja hallinnon tarkastusmenetelmä, jonka tarkoituksena on korvata entinen maallikkotilintarkastajien suorittama ei-ammattimainen tilintarkastus. Tällaisen maallikkotarkastajan uusi nimitys on toiminnantarkastaja.


title: Toiminnantarkastus

text: Asunto-osakeyhtiöiden toiminnantarkastuksesta säädetään heinäkuussa 2010 voimaan tulleessa asunto-osakeyhtiölaissa. Sen mukaan asunto-osakeyhtiössä on oltava toiminnantarkastaja, jos sillä ei ole tilintarkastajaa ja yhtiöjärjestyksessä ei toisin määrätä. Toiminnantarkastajan valitsee yhtiökokous. Toiminnantarkastusta koskevia säännöksiä sovelletaan sellaisen tilikauden tarkastukseen, joka alkaa 1.7.2010 tai myöhemmin.


title: Toiminnantarkastus

text: Yhtiökokouksen on valittava toiminnantarkastaja, jos yhtiössä ei ole asunto-osakeyhtiölain, tilintarkastuslain, yhtiöjärjestyksen määräyksen tai yhtiökokouksen erikseen tekemän päätöksen perusteella KHT-tai HTM-tilintarkastajaa. Yhtiöjärjestyksessä voidaan kuitenkin määrätä, että yhtiössä ei ole toiminnantarkastajaa.


title: Toiminnantarkastus

text: Jos valitaan vain yksi toiminnantarkastaja, lisäksi on valittava ainakin yksi toiminnantarkastajan sijainen. Sijaiseen sovelletaan toiminnantarkastajasta annettuja säädöksiä.Yllä olevat säännökset koskevat vain sellaisia yhtiöjärjestyksiä ja niiden määräyksiä, jotka on rekisteröity ennen uuden asunto-osakeyhtiölain voimaantuloa eli ennen 1. heinäkuuta 2010.


title: Toiminnantarkastus

text:
Toiminnantarkastajan toimikausi päättyy (ja uuden toiminnantarkastajan toimikausi alkaa) uuden toiminnantarkastajan valinnasta päättävän varsinaisen yhtiökokouksen lopussa. Yhtiöjärjestyksessä tai uutta toiminnantarkastajaa valittaessa voidaan kuitenkin määrätä toisenlaisesta toimikaudesta, joko määräaikaisesta tai toistaiseksi jatkuvasta.Toiminnantarkastus sisältää yhtiön talouden ja hallinnon tarkastuksen yhtiön toiminnan laadun ja laajuuden kannalta riittävällä tavalla. Toiminnantarkastuksen tavoitteena on nykyistä maallikkotilintarkastuskäytäntöä vastaava tarkastus, jossa tarkastetaan osakkeenomistajien kannalta riittävällä tavalla yhtiön taloudenpitoa ja hallintoa toiminnan asianmukaisuuden toteamiseksi.Hallituksen esitys 24/2009, s. 176–177.
Tarkoituksena on, että toiminnantarkastus on lähtökohtaisesti vuositarkastusta.


title: Toiminnantarkastus

text: Käytännössä asunto-osakeyhtiön toiminnantarkastajan tehtävänä on ensisijassa arvioida yhtiön hallinnon järjestämistä, kirjanpidon ja tilinpäätöksen yleistä asianmukaisuutta, johdon saamien etuuksien ja lähipiiritoimien asianmukaisuutta sekä osakkeenomistajien yhdenvertaisen kohtelun toteutumista.


title: Toiminnantarkastus

text: Tässä tarkastetaan lähtökohtaisesti, että


title: Toiminnantarkastus

text: Tavoitteena on selvittää, että


title: Toiminnantarkastus

text: Tarkoituksena on selvittää,


title: Toiminnantarkastus

text: Toiminnantarkastajan on annettava kultakin tilikaudelta päivätty ja allekirjoitettu toiminnantarkastuskertomus. Toiminnantarkastuskertomuksessa on yksilöitävä sen kohteena oleva tilinpäätös.


title: Toiminnantarkastus

text: Yhdistysten toiminnantarkastuksesta säädetään yhdistyslain uudessa 38 a §:ssä, joka tuli voimaan 1.9.2010. Kyseessä on aivan uusi tarkastusmuoto, jonka tarkoituksena on korvata maallikoiden tekemä tilintarkastus. Lain säännöksiä sovelletaan tilikauteen, joka alkaa 1. syyskuuta 2010 tai sitä myöhemmin.


title: Toiminnantarkastus

text: Yhdistyksellä on oltava toiminnantarkastaja, jos yhdistyksellä ei ole tilintarkastajaa. Tilintarkastajalla tarkoitetaan tilintarkastuslaissa määritettyä ammattimaista tilintarkastajaa eli keskuskauppakamarin tai kauppakamarin hyväksymää KHT- tai HTM-tilintarkastajaa. Toiminnantarkastajan valitsee yhdistyksen kokous ("vuosikokous"). Toiminnantarkastajaa ei siis tarvitse valita ollenkaan, mikäli yhdistyksellä on ammattimainen tilintarkastaja.


title: Toiminnantarkastus

text: Jos valitaan vain yksi toiminnantarkastaja, on lisäksi valittava varatoiminnantarkastaja. Varatoiminnantarkastajan oikeudet ja velvollisuudet ovat samat kuin varsinaisella toiminnantarkastajalla, mutta hän astuu toimeensa vain jos toiminnantarkastaja on estynyt.


title: Toiminnantarkastus

text:
Yllä olevat säännökset koskevat vain sellaisia yhdistyksen sääntöjä ja niiden määräyksiä, jotka on rekisteröity ennen yhdistyslain muutoksen voimaantuloa eli ennen 1.9.2010.
Jos toiminnantarkastajaa ei ole valittu yhdistyslain tai yhdistyksen sääntöjen mukaisesti, aluehallintovirasto määrää ilmoituksesta yhdistykselle toiminnantarkastajan.


title: Paini kesäolympialaisissa 2012

text: Painissa kilpailtiin vuoden 2012 kesäolympialaisissa 5. – 12. elokuuta ExCeL Exhibition Centressä. Lontoon olympialaisten painiohjelmaan kuuluivat kreikkalais-roomalainen paini, vapaapaini ja naispaini, joista kahdessa ensimmäisessä kilpailtiin seitsemässä ja naispainissa neljässä painoluokassa. Kilpailuohjelma pysyi siis samana edellisiin olympialaisiin verrattuna.


title: Paini kesäolympialaisissa 2012

text: Lontoon painiturnaukseen osallistuneiden urheilijoiden tuli olympiavuonna olla vähintään 18-vuotiaita. Painijoiden hankkimat paikat olympiakisoihin olivat maa- ja sarjakohtaisia. Kukin kansallinen olympiakomitea kykeni nimeämään olympialaisten karsintaturnauksiin yhden kilpailijan painoluokkaa kohden. Olympiakisojen painiturnauksen miesten sarjoissa oli kussakin 19 ja naisten sarjoissa 18 painijaa.


title: Paini kesäolympialaisissa 2012

text: Istanbulin vuoden 2011 MM-kilpailuissa 12. – 18. syyskuuta jaettiin ensimmäiset olympiapaikat jokaisen sarjan kuudelle parhaalle painijalle. Tämän jälkeen järjestettiin neljä maanosakohtaista olympiakarsintaturnausta, joista olympialaisiin pääsi jokaisen painoluokan kaksi parasta painijaa. Kolmannessa karsintavaiheessa järjestettiin kansainvälinen karsintaturnaus Kiinan Taiyuanissa 25. – 29. huhtikuuta. Tästä turnauksesta olympialaisiin etenivät miesten sarjojen kolme ja naisten sarjojen kaksi parasta painijaa. Neljännessä karsintavaiheessa järjestettiin toinen kansainvälinen karsintaturnaus Vantaalla, Suomessa 2. – 6. toukokuuta. Vantaan turnauksessa jaettiin kaksi olympiapaikkaa sarjaa kohden sekä miehissä että naisissa. Loput paikat täytettiin villeillä korteilla (6 kpl) ja isäntämaan painijoilla, joita valittiin enintään kolme, jollei maa saanut karsinnoista turnaukseen yhtään edustajaa. Edellisissä karsintavaiheissa kiintiöpaikan johonkin sarjaan saanut olympiakomitea ei voinut enää seuraavissa vaiheissa lähettää edustajaansa kyseisen sarjan olympiakarsintaturnauksiin.


For a Glory of All Evil Spirits, Rise for Victory on puolalaisen black metal -yhtye Mastiphalin ensimmäinen studioalbumi, joka on julkaistu vuonna 1995.


title: Seed of Victory

text: Seed of Victory on puolalaisen black metal -yhtye Mastiphalin kokoelma-albumi, joka on julkaistu vuonna 1998.


title: Damnatio Memoriae

text: Damnatio Memoriae on puolalaisen black metal -yhtye Mastiphalin kokoelma-albumi, joka on julkaistu vuonna 2009 levymerkillä Witching Hour Productions.


title: Damnatio Memoriae

text: For a Glory of All Evil Spirits, Rise for Victory -albumi


title: Damnatio Memoriae

text: Bonusvideo — Live in Lublin '94


title: Damnatio Memoriae

text: Sowing Profane Seed -demo


title: Damnatio Memoriae

text: Promo '96 -demo


title: Damnatio Memoriae

text: Bonus — Live in Lublin '94


title: Kaupunkimaiset taajamat Valko-Venäjällä

text: Valko-Venäjällä on monia eli noin sata kaupunkimaista taajamaa. Näillä pikkukaupunkia monessa suhteessa muistuttavilla asutuskeskuksilla ei kuitenkaan ole virallista kaupungin (, ) asemaa. Silti esimerkiksi taajamien englanninkielisillä kotisivuilla tai matkailussa näitä taajamia saatetaan kutsua kaupungeiksi. Myös Valko-Venäjän väestötilastoissa kaupunkimaisten taajamien asukkaat katsotaan kaupunkilaisiksi.


title: Kaupunkimaiset taajamat Valko-Venäjällä

text: Kaupunkityyppisten taajamien joukkoon kuuluu Valko-Venäjällä muun muassa hallintopiirien (raion) keskuksia ja erilaisia teollisuuden tai palvelujen ympärille kasvaneita asutuskeskittymiä. Käsitteellisesti kaupunkityyppiset asutustaajamat luokitellaan Valko-Venäjän lain mukaan kolmeen ryhmään, joilla on tyypillistä: Ehdoton enemmistö kaupunkimaisista taajamista kuuluu Valko-Venäjällä ensimmäiseen taajamaluokkaan.


title: Kaupunkimaiset taajamat Valko-Venäjällä

text: Taajamien nimet on esitetty sekä valkovenäjänkielisestä että venäjänkielisestä muodosta translitteroituina ja alkuperäisessä kyrillisessä kirjoitusasussa kummallakin kielellä. Valko-Venäjän kaupungit löytyvät omasta luettelostaan. Asukasluku pohjautuu lokakuun 2009 väestönlaskuun:


title: Pensaskolibri

text: Pensaskolibri ("Polyonymus caroli") on Perun kotoperäinen kiitäjälintu. Se on sukunsa ainoa laji. Sen esiintymisalue käsittää Andien länsirinteet ja rannikon maan keski- ja eteläosissa. Jules Bourcier kuvaili lajin holotyypin Cajabambasta vuonna 1847.


title: Vilkkupyrstökolibri

text: Vilkkupyrstökolibri ("Oreonympha nobilis") on Perun kotoperäinen kiitäjälintu. Se on sukunsa ainoa laji. Sen esiintymisalue käsittää Andien rinteet maan keski- ja eteläosissa. Lajista tunnetaan kaksi alalajia. John Gould kuvaili lajin holotyypin Tintasta, noin 3,5 kilometrin korkeudesta, vuonna 1869.


title: Kypäräkolibri

text: Kypäräkolibri ("Oxypogon guerinii") on eteläamerikkalainen kiitäjälintu. Se on sukunsa ainoa laji. Sen esiintymisalue käsittää mantereen luoteisosan Andien rinteet Venezuelassa ja Kolumbiassa. Lajista tunnetaan neljä alalajia. A. Boissonneau kuvaili lajin holotyypin Bogotásta vuonna 1840.


title: Crime Time

text: CrimeTime on rikoskirjallisuuteen erikoistunut suomalainen kirjankustantamo. Osuuskuntamuotoisen kustantamon perusti 12 kirjailijaa vuonna 2010. Organisaation tavanomaista kustantamoa kevyempi rakenne mahdollistaa kirjailijoille suuremmat tulot teoksistaan.


title: Crime Time

text: CrimeTimen käytännön toiminnasta vastaa Pulitzer Oy, jonka omistavat Harri Nykänen ja Jouni Tervo. CrimeTimen sähkökirjat toteuttaa Elisa.Lähde


title: Pystynokkakolibri

text: Pystynokkakolibri ("Opisthoprora euryptera") on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Andien alueen Kolumbiasta Ecuadorin itäosaan ja Perun pohjoisosaan. George Loddiges kuvaili lajin holotyypin Kolumbian Popayánista vuonna 1832.


title: George Loddiges

text: George Loddiges (12. maaliskuuta 1784 Hackney, Englanti - 5. kesäkuuta 1846 Hackney) oli englantilainen kasvi- ja lintutieteilijä sekä puutarhuri.


title: George Loddiges

text: George Loddigesin isä oli Joachim Conrad Loddiges (1783–1826), Loddigesin taimitarhan perustaja. George toimitti "Botanical Cabinet" nimistä julkaisua 1817–1833, johon hän ja paikallinen kaivertaja George Cooke valmistivat noin 2 000 maalausta orkideoista, kamelioista ynnä muista eksoottisista kasveista. Myös hänen tyttärensä Jane ja veljensä William osallistuivat kuvittamiseen. Vuonna 1821 George valittiin Lontoon Linnean Societyn jäseneksi.


title: George Loddiges

text: Loddiges luokitteli eliöitä, ja nimesi muun muassa pystynokkakolibrin. Charles Lucien Bonaparte nimesi pystynokkakolibrin suvun "Loddiges" hänen kunniakseen.


title: Ilmari Kostiainen

text: Ilmari Kostiainen (21. elokuuta 1935 Helsinki – 8. tammikuuta 2011 Helsinki) oli suomalainen valokuvaaja, joka tunnettiin etenkin mainosvalokuvistaan sekä Kauneus ja terveys -lehden kuvitusvalokuvista ja taitosta.


title: Ilmari Kostiainen

text: Kostiaisen isä V. J. Kostiainen harrasti työväen urheilu- ja raittiustoiminnan ohella mm. kielten opiskelua. Isä tilasi Ilmarille amerikkalaista Boys’ Life -partiolehteä tämän englannintaidon kartuttamiseksi, mutta poika innostuikin enemmän lehtien kuvista. Isältä löytyi myös vanha paljekamera ja kaitafilmikamera, ja pojalle hankittiin oma kaksisilmäinen Lubitel-kamera. Suuren vaikutuksen nuoreen Ilmariin teki myös isän ystävän, valokuvaaja Vilho Setälän suunnittelema valotustaulukko, joka otti huomioon kuvaajan sijainnin maapallolla, vuoden- ja vuorokaudenajan sekä sään.


title: Ilmari Kostiainen

text: Kostiainen toimi työuransa aluksi muusikkona, Kauko Viitamäen orkesterin kontrabasistina. Hän aloitti opinnot Taideteollisuusopiston graafisella linjalla ja päätyi 1960-luvun lopulla lehtitaittajaksi Me Naisiin ja Kodin Kuvalehteen. Vuonna 1967 hän jättäytyi pois lehtikustantamon palveluksesta ja aloitti itse valokuvaajana, omien sanojensa mukaan koska ei ollut tyytyväinen lehteen tarjottuun kuvamateriaaliin. Tunnetuksi hänen nimensä nousi 1970-luvulla erityisesti Kauneus ja terveys -lehden näyttävistä taitoista, joita hän toteutti usein surrealististen ja humorististenkin valokuvien ehdoilla.


title: Ilmari Kostiainen

text: Kostiaisen hiottu tyyli johti hänet mainoskuvauksen pariin, ja yhdessä Kari Haaviston ja Arto Hallakorven kanssa hän perusti 1979 Studio Klikin, jota pidetään alalla esikuvana. Kostiainen toimi myös Taideteollisen korkeakoulun tuntiopettajana.


title: Ilmari Kostiainen

text: Ilmari Kostiainen ei milloinkaan varsinaisesti jäänyt eläkkeelle valokuvaajan toimesta, vaan viimeisinä vuosinaan jaksoi vielä perehtyä syvällisesti digitaaliseen kuvankäsittelyyn.


title: Tiia Hasa

text: Tiia Hasa (s. 24. huhtikuuta 1967) on suomalainen televisiokuuluttaja. Hän toimi pitkään TV 2:n kuuluttajana aivan 1990-luvun alkuvuosista lähtien. Hänen työnsä muuttui niin kutsutuksi "kanavaääneksi" - kasvoillaan esiintymisen hän joutui jättämään TV2:n kanavauudistuksen myötä. Hän on koulutukseltaan kauppatieteiden maisteri. Hänellä on neljä lasta.. Hasa esiintyi myös vuonna 1993 Kummelissa.


title: Palokuntalainen

text: Palokuntalainen on seitsemän kertaa vuodessa ilmestyvä pelastusalan ilmiöihin, tapahtumiin, henkilöihin ja uutisiin keskittyvä erikoislehti.


title: Palokuntalainen

text: Lehden päätoimittaja vuonna 2012 on Pekka Koivunen.


title: Barbara von Heidenberg

text: Barbara von Heidenberg on Nicola Tiggelerin esittämä hahmo telenovela-sarjassa Lemmen viemää. Barbara on juonikas, ilkeä ja laskelmoiva. Hänellä on tytärpuoli Miriam Saalfield sekä poika Ben Sponheim.


title: Barbara von Heidenberg

text: Sarjan toisella kaudella von Heidenberg ja hotelli Fürstenhofin johtaja Werner Saalfeld menevät naimisiin. Barbaran uskottiin kuolevan sarjassa tiputtuaan rotkoon. Hän kuitenkin palaa sarjaan takaisin Sylvia Wielanderina, mutta kaikki ihmettelevät hänen yhdennäköisyyttään Barbaran kanssa. Muistinmenetyksen johdosta hän itsekin aluksi luulee olevansa Sylvia, mutta myöhemmin hänelle selviää, että hän on oikeasti Barbara. Wernerkin saa tietää asiasta, mutta menee silti hänen kanssaan uudestaan naimisiin. Myöhemmin Barbara paljastuu ja joutuu oikeuteen. Myöhemmin hän aiheuttaa Eva Krendlingerin kidnappauksen. Tämä epäonnistuu ja lopulta Barbaran asettama pommi aiheuttaa suuren räjähdyksen Fürstenhofissa. Myöhemmin Barbara hukkuu jokeen yrittäessään paeta Saksasta. Barbara palasi Fürstenhofiin Consuelana. Hänellä on pitkälle edennyt harvinainen sairaus.


title: Piia Vähäsalo

text: Piia Vähäsalo (s. 1973) on Jokilaaksojen pelastuslaitoksen pelastusjohtaja. Hän on koulutukseltaan hallintotieteiden maisteri.


title: Piia Vähäsalo

text: Piia Vähäsalo on valittu Vuoden 2009 palomieheksi esimerkillisestä toiminnastaan pelastusalan alueellisen ja valtakunnallisen toiminnan kehittäjänä ja vaikuttajana. Palkintoperusteissa todetaan, että hän "toimii muutenkin esimerkkinä miehisellä pelastusalalla". Hänet on valittu myös Vuoden 2010 nuoreksi johtajaksi. Palkitsemisperusteluissa 2009 todettiin, että "merkittävällä tavalla vaikuttamassa pelastustoimen kehittämiseen alueellisella ja valtakunnallisella tasolla".


title: Piia Vähäsalo

text:
Vähäsalo on Pohjois-Suomen pelastusliitto ry:n hallituksen jäsen.
Vähäsalolle on yhdessä Pasi Siipolan kanssa myönnetty vuoden 2009 Oulun läänin rakennussuojelupalkinto Viisikanta. Vähäsalo ja Siipola ostivat vuonna 2003 Siipolan mummolan naapurissa Kalajoella sijainneen huonokuntoisen klassismia edustavan nimismiehen virkatalon, Kärjän talon, ja kunnostivat sen. Kulttuurihistoriallisesti arvokas Kärjän talo on muuttunut yhdeksi Kalajokilaakson komeimmista rakennuksista. Palkinto myönnettiin talon perinteitä kunnioittavasta rakennuksen perusparannuksesta.


title: Piia Vähäsalo

text: Vähäsalo on alkujaan kotoisin Sievistä, jossa hän aloitti uransa käytännön työssä paloalalla, mutta asuu nykyisin Kalajoella.


title: Maarit Karppinen

text: Maarit Karppinen (s.1959) on epäorgaanisen kemian professori ja kemian laitoksen johtaja Aalto-yliopiston kemian tekniikan korkeakoulussa. Vuodesta 2009 hänet nimitettiin akatemiaprofessoriksi. Karppinen tutkii erityisesti niin sanottuja funktionaalisia oksidimateriaaleja.


title: Maarit Karppinen

text: Karppinen väitteli tekniikan tohtoriksi Teknillisestä korkeakoulusta vuonna 1990. Saman vuonna hän aloitti myös apulaisprofessorina Teknillisessä korkeakoulussa. Vuodet 1991–1992 Karppinen toimi vierailevana tutkijana Japanissa International Superconductivity Technology Centerissä. Vuodet 1995 ja 1996 hän toimi vierailevana apulaisprofessorina Tokion teknillisessä yliopistossa, jonne hän palasi vierailevaksi professoriksi 2001 ja oli siellä vuoteen 2006. Teknillisen korkeakoulun epäorgaanisen kemian professoriksi hänet nimitettiin 2001. Akatemiaprofessuurin Karppinen sai vuonna 2009 ja siinä tehtävässä hän toimii vuoden 2013 loppuun. Huhtikuussa 2010 hänellä myönnettiin Suomen Tiedeakatemian jäsenyys. Karppinen on myös yksi epäorgaanisen materiaalikemian tohtoriohjelman (EMTKO) professoreista. Maarit Karppiselle myönnettiin 6.12.2011 Suomen Valkoisen Ruusun I luokan ritarimerkki.


title: Starman (elokuva)

text: Starman on vuonna 1984 ensi-iltansa saanut John Carpenterin ohjaama tieteiselokuva. Elokuva on esitetty Suomessa televisiossa myös nimellä Vieras tähtien takaa.


title: Starman (elokuva)

text: "Starman" kertoo Maahan haaksirikkoutuvasta muukalaisesta, joka ottaa kuolleen miehen hahmon. Elokuvan pääosissa ovat Jeff Bridges ja Karen Allen. Bridges oli roolistaan ehdolla Oscar- ja Golden Globe -palkintojen saajaksi.


title: Starman (elokuva)

text: "The New York Timesin" kriitikot valitsivat "Starmanin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Khmeriläinen kirjaimisto

text: Khmer-aakkoset (អក្ខរក្រមខេមរភាសា; "âkkhârâkrâm khémârâ phéasa," puhekielisesti "aksar Khmer;" អក្សរខ្មែរ) on khmerin kielessä käytettävä kirjoitusjärjestelmä.


title: Khmeriläinen kirjaimisto

text: Khmer-aakkosissa on 35 konsonanttia, joista kahta ei enää käytetä (taulukossa harmaalla). Konsonanteilla on kaksi muotoa: yksinään esiintyvä konsonantti ja konsonantin ”jalka” (khmeriksi ”cheung âksâr” ជើងអក្សរ ”kirjaimen jalka”), jota käytetään, kun kaksi tai kolme konsonanttia muodostaa konsonanttiyhtymän. Ne kirjoitetaan tavallisesti ensimmäisen konsonantin alle ja joissain tapauksissa ennen ensimmäistä konsonanttia tai sen jälkeen.


title: Khmeriläinen kirjaimisto

text: Khmer-aakkosissa on 16 epäitsenäistä vokaalia – tai 24 jos tarkeelliset lasketaan mukaan. Epäitsenäiset vokaalit voivat esiintyä vain konsonantin kanssa. Useimmilla näistä vokaaleista on kaksi ääntämystapaa sen mukaa, minkä tyyppisen konsonantin se esiintyy (a-sarja ja o-sarja).


title: Khmeriläinen kirjaimisto

text: Itsenäiset vokaalit voivat esiintyä ilman konsonanttia.


title: Mongoose

text: Mongoose voi tarkoittaa seuraavia:


title: Pekka Jokinen (professori)

text: Pekka Jokinen (s. 1961) on luonnonvarapolitiikan professori Itä-Suomen yliopiston historia- ja maantieteiden laitoksessa. Hän on suorittanut valtiotieteiden tohtorin tutkinnon ympäristösosiologian alalta Turun yliopistossa 1995. Väitöskirja käsitteli suomalaista maatalouden ympäristöpolitiikkaa ajanjaksolla 1970–1994.


title: Pekka Jokinen (professori)

text: Pekka Jokinen on vuodesta 1989 alkaen ollut tutkijana Turun yliopistossa, erikoistutkijana Turun kauppakorkeakoulussa sekä yliassistenttina, vanhempana tutkijana ja professorina Tampereen yliopistossa. Vuodesta 2008 Jokinen on työskennellyt Joensuun yliopiston (sittemmin Itä-Suomen yliopiston) ja Suomen ympäristökeskuksen yhteisenä luonnonvarapolitiikan professorina. Jokinen on Turun yliopiston (ympäristösosiologia, 1997 alkaen) ja Tampereen yliopiston (ympäristöpolitiikka, 1998 alkaen) dosentti.


title: Pekka Jokinen (professori)

text: Pekka Jokisen tutkimuksen ja asiantuntemuksen ala on yhteiskuntatieteellinen ympäristötutkimus, erityisesti ympäristö- ja luonnonvarapolitiikka. Hänen nykyisten tutkimushankkeidensa aiheita ovat ympäristöpolitiikan instituutiot, sääntelymallit ja verkostot, maaseudun monitasoinen ympäristöhallinta, luonnonvarat ja rakennemuutos sekä ekosysteemipalvelut. Jokisen julkaisuluettelossa on 125 nimekettä, ja hän on pitänyt 50 esitelmää kansainvälisissä konferensseissa.


title: Dominik Paris

text: Dominik Paris (s. 14. huhtikuuta 1989 Meran, Italia) on italialainen alppihiihtäjä, joka on erikoistunut syöksylaskuun ja supersuurpujotteluun.


title: Dominik Paris

text:
Paris voitti junioreiden MM-kilpailuissa 2009 hopeaa syöksylaskussa ja alppiyhdistetyssä sekä pronssia supersuurpujottelussa. Vancouverin olympialaisissa 2010 hän oli superalppiyhdistetyssä kolmastoista. Val d'Isèren MM-kilpailuissa 2011 hän oli syöksylaskussa 20:s. Schladmingin MM-kilpailuissa 2013 hän saavutti syöksylaskussa hopeaa ja oli superalppiyhdistetyssä yhdeksäs. Sotšin olympialaisissa 2014 hän sijoittui syöksylaskussa 11:nneksi, supersuurpujottelussa 16:nneksi ja superalppiyhdistetyssä 18:nneksi. Vailin / Beaver Creekin MM-kilpailuissa 2015 hän oli alppiyhdistetyssä kymmenes ja supersuurpujottelussa neljästoista. Sankt Moritzin MM-kilpailuissa 2017 hän sijoittui alppiyhdistetyssä neljänneksi, supersuurpujottelussa yhdeksänneksi ja syöksylaskussa 13:nneksi. Pyeongchangin olympialaisissa 2018 hän oli syöksylaskussa neljäs ja supersuurpujottelussa seitsemäs.
Maailmancupissa Paris kilpaili ensimmäisen kerran joulukuussa 2008. Ensimmäisen pistesijansa hän saavutti joulukuussa 2009 oltuaan 26:s Beaver Creekin superalppiyhdistetyssä. Kolmen parhaan joukkoon hän sijoittui ensimmäisen kerran Chamonix'n syöksylaskussa kaudella 2010–2011 oltuaan toinen. Ensimmäisen voittonsa hän saavutti kaudella 2012–2013 Bormion syöksylaskussa samalla ajalla Hannes Reicheltin kanssa. Hän voitti samalla kaudella myös Kitzbühelin syöksylaskun ja sijoittui kolmanneksi syöksycupin kokonaispisteissä.